
Tri bazaj nepraĵoj por povi ĝui la vivon. Ni provu mencii 
kelkajn kialojn, kial bonas esti individua membro en 
TEJO, kvankam ili multegas: Vi estas en kontakto kun 
tutmonda juna E-komunumo; malkovriĝos al vi bunta 
kultura diverseco pere de la renovigita revuo Kontakto, 
kiun ĉiu membro ricevadas; tutmonde gastiĝas kaj 
gastas pere de Pasporta Servo kaj vi ankaŭ povas pli 
favorpreze aliĝi al IJK, la plej granda renkontiĝo de junaj 
esperantistoj el la tuta mondo. 

Ĉion pri aliĝo al TEJO vi trovas ĉe: 

http://www.tejo.org/eo/membrigho 

Redakcie 

Nun vi havas nin en viaj manoj. En la pasinta oktobro 
mi ricevis la taskonfariĝi ĉefredaktoro de Kontakto 
kaj jen por la unuafojo mi staras antaŭ vi sur ĉi tiu 
paĝo. Mi konfesas ke la ĝojo-sento, dum ni laboradis 
por pretigi ĉi tiun numeron, iom post iom cedis lokon al 
respondeco-sento, kiu nun estas sur ni. Sed niĝoje kaj 
respondece multe laboregis. 

En ĝi estas multaj novaĵoj, kiujn vi mem dum lafoliu- 
mado malkovros. Tute ne estasfacile el preskaŭ nulo 
rekomenci, sed en rekorda tempo ni preparis tiun ĉi 
duoblan numeron, kio signifas ke jam en 2011 la eldonoj venos akurate 
kaj ne plu estos malfruoj. Vi nepre rimarkos kiom bela nia revuo fariĝis, 
la legado certe fluos pli ĝue kaj plezure. Por helpi min en tiu tasko mi 
havisgravan kunlaboron de Romulo Felicio, kiun kelkaj konas de la 
koncertoj de Supernova en 2009. Li tre entuziasme akceptis plenumi la 
enpaĝigon kaj eĉ kunlaboris al unu el niaj rubrikoj. 

Nun vi havas nin en viaj manoj. Antaŭ viaj okuloj estas revuo, kiu 
naskiĝis antaŭ 47jaroj. Ĉu vi povas imagi tion? Malmultaj el vi naskiĝis 
antaŭ ĝi, sed malgraŭ tio ĝi estas tutnove naskiĝinta bebo. 

Nova Kontakto. Ne temas prifinita laboro. Ni rigardu antaŭen. 

En 2011 mi havos la plezuron kundividi ĉi tiun revuon kun Nicola 
Ruggiero, kiu redaktos la paĝojn de Tejo tutmonde, kunigota kun Kon- 
takto. Viaj sugestoj, ideoj kaj komentoj estas tre bonvenaj por la estonto 
kaj plibonigo de nia revuo. Ni bezonas vin. Tiu ĉi revuo estas via, ne nur 
tiu ĉi numero, kiun vi tenas enmane, sed la spiriton de Kontakto vivigas 
viaj kontribuoj kaj kunlaboraĵoj. 

Fine mi dankas al ĉiuj, kiuj sendisgratulajn mesaĝojn, al tiuj, kiuj 
fidis je mi, al Paŭlo Moĵajev, al TEJO, UEA kajĝia CO, kiuj kun helpemo 
al ni ebligis liveri renovigitan Kontakton. 

Vi havas nin en viaj manoj. Nun estas via ŝanco. 

Ĝis baldaŭ! 

Rogener Pavinski 

Ĉi tie ni publikigas reagojn pri la antaŭlasta numero (237) ĉar Kontakto atingas kelkajn 
landojn pli malfrue ol aliajn. Tiel estas sufiĉa tempo por ĉiuj legi kaj komenti ĝin. 


Ni estas 6 turkaj esperantistoj, 
kiuj dum la kurso en la civitana 
instituto de Aurala legis la arti- 
kolon pri homeopatio en la re- 
vuo Kontakto n-ro 237. Estas tre 
bona afero ke Kontakto elprenis 
interesajn temojn, kiel ekz. 
homeopation. Laŭ nia opinio la 
artikolo estas intstruema. 

Nia scio pri homeopatio pliiĝis 
kaj ni ankaŭ lernis multajn no- 
vajn vortojn. 

Eeva NIKOSKELAINEN 
Turkio 


Mi ĵus legis vian artikolon pri 
homeopatio esperantigitan en 
la gazeto Kontakto. Mi tre ĝuis 
ĝin! Mi jam legis diversajn ar- 
tikolojn, kiuj malpruvas home- 
opation, sed via estis unu el la 
plej ĝuindaj, koncizaj, klaraj, 
kiujn mi povas rememori, kun 
multaj bonaj ekzemploj kaj ar- 


gumentoj. Dankon pro la ĝuinda 
artikolo! 

Russ WILLIAMS 

Usono/Pollando 


Jen tipa artikolo, kiu komenciĝas 
per bazaj sciencaj scioj eĉ laŭdaj 
pri io kaj finiĝas per konfuziga 
miksaĵo de malvero kaj troigo. 
Ĉu por manipuli nin? 

Mi iris dum 30 jaroj al alopatoj, 
poste ŝanĝis pro la edzino al 
homeopato. 

(Laŭ la artikolo) antaŭe ĉiuj me- 
dikamentoj funkciis per scienco, 
kaj de 20 jaroj ili funkcias nur 
per kredo (placebo). 

Bert SCHUMAN 

Francio 


La nuna scienco ne scias pri 
principoj de materio. Oni konsi- 


deras la bazojn de materio kiel 
la konatajn atomojn, sed kelkaj 
studoj, kiuj ne estas nuntem- 
pe konsiderataj de la oficiala 
scienco, montras plej intimajn 
karakterojn de la materio, t.e. 
ke ekzistas subniveloj de la 
materio, kiujn oni ne konsideras 
nuntempe. Tial, la simpla ana- 
lizo pri kvanto de la substanco 
post la sinsekvaj diluaĵoj kon- 
dukas nin al miskompreno pri 
la efiko kaj agado de materio 
en subniveloj. 

Rodrigo de C. MENDON^A 
Brazilo 


Kiel videblas, la artikolo pri 
homeopatio en n-ro 237 vekis 
multajn reagojn. Do, por mon- 
tri ambaŭ flankojn estonte ni 
publikigos favoran artikolon pri 
homeopatio. Ni jam bonvenigas 
kontribuojn. 


NOVAĴOJ 


Reteio 


En 





oktobro la revuo Kontakto ricevis sian lokon en Interreto. La 
lanĉo de la retejo kontakto.tejo.org estas unu 
el la novaĵoj, kiujn planis TEJO kaj la redaktoro 
Rogener Pavinski por la modernigo de la revuo. 

La retpaĝo celas videbligi la revuon kaj la temo- 
jn, kiuj estas traktataj en la paperaj eldonoj; ĝi 
ankaŭ intencas reklami sin por la esperantistaro, 
kiu ankoraŭ ne konas la periodaĵon. 

La retejo jam havas detalajn informojn pri 
kunlaboro kaj abono. 


Poŝtmarkoj 


Gnketo 


La nova rete- 
jo de Kontakto 
starigis enketon 
por ekscii ĉu jam 
estas tempo por 
ŝanĝi la logoti- 
pon de Kontakto 
al iu pli nova. Al 
la demando “Ĉu 
nova logotipo por 
Kontakto?” 50 
personoj repon- 
dis la enketon kaj 
el ili: 




Sr. (kion signifas Sr.?) Pekim T. VAZ el Brazilo sendis 
al la redakcio du poŝtmarkojn, kiujn li faris omaĝe al 
revuo Kontakto. 

Unu el ili el 2007 prezentas la revuon en la portugala. 
La alia el 2004 havas saman tekston, sed kun unu foto, 
kie aperas 7 virinoj! Demandite ĉi-rilate, Pekim diris 
ke li aldonis foton de siaj nevinoj por “plibeligi” la 
poŝtmarkon. Pekim, la bildo estas tiom malgranda, ke 
ni ne povis konfirmi ĉu vi sukcesis. Sendu pli grandan 
foton de viaj nevinoj al la redakcio. =P 


- 24% respondis ke jes, ĉar la nuna tro 
malnovas. 

- 32% asertis ke tio ne tre gravas 

- kaj la plejmulto 44% diris ke ili preferas 
la nunan. 

La sukcesa nuna logotipo de Kontakto 
eliris el la krajono de Francisco VEUTHEY, 
grafikisto kaj iama redaktoro de Kontakto 
(1992-1998). 

Pri Inicialoj Dl versajne plejmulto de la 

muzikŝatantaj esperantistoj iam aŭdis. Kelkaj eble eĉ 
ĉeestis unu el liaj koncertoj dum E-aranĝoj, sed la homo 
malantaŭ la nomo tamen estas iom malmulte ko- 
nata. La muzikprojekton fondis kaj gvidas 
unusola homo - la franco loĝanta 
en Germanio Eric Languillat. ’ 

ĵus lanĉinte sian unuan 


plenesperantan albumon 
Urbano, Eric parolis kun 
Kontakto kai kvankam 

J 1 S » 

li ne volis malkaŝi kion 

signifas “Inicialoj DC " 

tamen li multeparolis 

pri diversaj aliaj 

temoj, kiel la ko- 

menco de la projekto 

kaj la nova albumo. Li 

ankaŭ respondis cu, kiam 

surpodie, li sentassin iom soIa...soIa... 


De Rogener PAVINSKI 


Kontakto: Inicialoj DC estas via 
sola projekto, kial do ne uzi vian 
veran nomon anstataŭe? Kion 
signifas Inicialoj DC kaj kiel 
naskiĝis tiu projekto? 


Eric: Komence, mi intencis fondi 
bandon kun du amikoj, sed unu 
rapide konfesis ke li ne havos 
tempon, kaj la alia tiam anoncis ke 
li preferus fari ion sola... Tiam mi 
decidis tamen starigi ion. La nomo 
estis rapide elektita, sen multo da 
pripensado, kiam mi komencis la 
projekton. Mian propran nomon mi 
tiam ne volis uzi ĉar mi ankoraŭ ne 
decidis ĉu mi volas fari tion sola, aŭ 
ĉu nur tiel komenci kaj havi pli da 
anoj poste. Nun mi foje bedaŭras 


tion ĉar "Initials DC” aŭ "Inicialoj 
DC” ne tiom facile prononceblas 
kaj multaj homoj miskomprenas 
ĝin kiam ili demandas min pri mia 
"artista nomo”. Tamen nun iom tro 
malfruas por ŝanĝi tion. Pri la signi- 
fo de la nomo... Nu, iom da mistero 
ne malbonas. 


La unua albumo de Inicialoj DC 
(Popcorn for Diane) aperis en la 
franca kaj angla, kial vi decidis uzi 
Esperanton en postaj kanzonoj? 


Mi esperantigis en 2000-2001 kaj 
ne sufice spertis pri E-o kiam tiu 
unua albumo aperis (2003). Sed 
poste, car esperanto ja estas parto 
de mia personeco, igis tute normala 


m/A 



6ric Languillat, la homo malantaŭ 
Inicialoj DC 


Inicialoj DC 


afero por mi uzi tiun lingvon ankau 
en mia muziko, ekde kiam mi sentis 
min kapabla fari tion. Krome, mi 
ne vere audis similan muzikon en 
Esperantio antaue, do mi opiniis 
ke mi ne malutilus al la Esperanto- 
kulturo se mi farus tion. Ekster la 
E-movado, uzi Esperanton ankau 
igas la projekton iom pli originala 
(kvankam eble ankau iom stranga, 
sed tio ne timigas min!). 


Ĉu vi havas aliajn muzikajn pro- 
jektojn krom Inicialoj DC? 


Mi nuntempe okupiĝas pri la re- 
gistrado kaj la aranĝoj de la nova 
albumo de la kantisto germana 
Fred Erikson, kaj mi regule regis- 
tras akustikajn kovraĵojn de famaj 
kantoj sub la nomo "PIatini45”. 
Sed Inicialoj DC restas mia ĉefa 
projekto. 


Kiuj estas viaj muzikaj influoj? 
Kiajn muzikstilojn kaj artistojn 
vi plej ŝatas? 


l^jikkTc 

Mi ne tre ŝatas etikedojn muzikajn. 
Por mi ekzistas nur klasika muziko, 
kaj pop-muziko (kaj ebleĵazo). Kaj mi 
estas infano de la pop-muziko. Sen- 
dependaj artistoj ĝenerale pli plaĉas 
al mi, sed tio ne estas muzikstilo. Mi 
aŭskultas muzikon la tutan tagon, kaj 
povas same ŝati melankolian folkan 
kantaĵon kiel dancigan elektronikan 


“Post koncertoj oni ofte 
parolas al mi pli pri la 
filmoj ol pri la muziko” 


pecon, se ili estas talente verkitaj laŭ 
mia gusto... Kelkaj el miaj plej ŝatataj 
artistoj inkluzivas Brian Wilson, The 
Smiths, New Order, Belle and Sebas- 
tian, Bjork, Autour de Lucie, Nick 


Drake, Sigur Ros, Ladytron, Curtis 
Mayfield. 

Dum viaj koncertoj kutime vide- 
ofilmoj estas projekciataj kun ĉiu 
kanto. Kiacele? Ĉu por ne senti vin 
tiom sola sur la podio? 

Estas ja parte por ne senti min tiom 
sola sur la podio! Sed 
ankaŭ por la publi- 
ko estas pli intere- 
se. Unue, mi mem ne 
estas tiom vigla aŭ 
amuza sursceneje. La 
videofilmoj aldonas 
do plian etoson al la 
okazaĵo. Due, mi foje 
iom ŝanĝas la miksojn 
de la kantoj, sed ta- 
men ĉar mi uzas multe 
antaŭregistritan muzikon el mia 
komputilo, ĝenerale la kantoj sonas 
tre simile KDe kaj koncerte - kaj 
kompreneble estas pli interese kiam 
koncertoj kaj KD ne estas ekzakte la 


samaj. La videofilmoj do tiel helpas 
igi la koncertojn vidinda spektaklo. 
Kaj pro tio mi ankaŭ ne volas enretigi 
ĉiujn ĉe youtube aŭ simila reta servo. 
Krome mi foje ankaŭ ŝanĝas la filmo- 
jn, por ke ĉiu koncerto estu unika. 

Kaj kiel la publiko reagas al viaj 
koncertoj? 

Kiel la publiko reagas estas malfacile 
diri. Bone mi esperas! Fakte ŝajnas 
al mi ke homoj estas sufiĉe malviglaj 
dum miaj koncertoj, kaj mi iam timis 
ke ili eble enuetas, sed rimarkis poste 
ke la kialo estas ke ili estis tro kaptitaj 
de la videofilmoj. Post koncertoj oni 
ofte parolas al mi pli pri la filmoj ol 
pri la muziko. Eble tiuj videaĵoj iom 
pli (tro!) sukcesas ol mi intencis je 
la komenco! 

Urbano estas via unua tutesperan- 
ta albumo. Parolu iom pri ĝi. 

La ideo malantaŭ Urbano estas la 


Recenzo 


Pli da distro ol ŝvito 



★ ★ ★ ★ 

URBANO 

Inicialoj DC 
2010 

13 trakoj + mp3 instru- 
mentaj de ĉiuj titoloj 
Inicialoj dc/Vinilkosmo 


Urbano estas la unua tu- 
tesperanta albumo de Gric 
languillat, franco, solulo en 
Incialoj DC. Gi estas “kvazaŭ 
kolekto” de pecoj jam lanĉitaj el 
antaŭaj albumetoj de Inicialoj 
DC en aliaj lingvoj. “Kvazaŭ 
kolekto”, ĉar ĉiuj muzikaĵoj 
ricevis novajn aranĝojn kaj 
estas akompanataj de kelkaj 
tutnovaj pecoj. 

Mi konfesas ke mi ne ofte 
aŭskultadas elektronikan mu- 
zikon. 5ed ĉu tamen Urbano, 
la nova tutesperanta albumo 
de Inicialoj DC povas esti kon- 
siderata kiel nur elektronika 
muzikoP 5e vi, kiel mi, elektro- 
nikan muzikon konas nur laŭ 
dancklublaj muzikaĵo, la res- 
pondo estas: “Certe ne”. 

Gi ja enhavas la batojn ku- 
timajn al tia muziko, kvankam 
ne tre fortajn, sed la gitaroj, 
akustikaj kaj elektraj, donas 
koloron kaj iom da vigleco al 


la palaj sekaj sonoj de maŝino. 
La tuta albumo sonigas melo- 
dion foje gajan, foje trankvilan 
sed preskaŭ ĉiam kun ecoj 
de melankolia tono, tamen la 
muzikpecoj ne tre diferencas 
de unu al alia, precipe eble ĉar 
lia raŭka voĉo kantas ĉion 
preskaŭ kiel flustro, kiu tamen 
bone kongruas kun la cetero. 

La albumo komenciĝas per 
beleta infaneca kaj gaja ritmo 
de Printempo, kies teksto 
diras: “dank’ al vi mi estas imu- 
na, kontraŭ trist’ kaj kontraŭ 
hont’.” La dimanĉaj fotoj havas 
bonan refrenon, sekvate de 
la plej danciga Furora danc’, 
certe inspirita de Gsperantaj 
diskotekoj - “ni ŝvitu en disko- 
tek’ universala”. 

Pri la stultaj viraj kaj virinaj 
magazinoj kaj ties temoj paro- 
las Ĉie virinoj. Per marsa voĉo 
de Martin Wiese komenciĝas 
Gkstetera dolĉaĵ’ - eble la plej 


melankolia. Tatua Papil’ estis 
kunverkita de Gric kaj DĴ 
Roĝer Borges. La kantoj en la 
mezo de la albumo ne aldonas 
ion tre novan, tamen ĉe la lasta 
trako Outrun revenas la bona 
ritmo-bato melankolia. 

Fininte la aŭkultadon vi 
rimarkos ke “elektronika” ne 
taŭgas por priskribi la muzikon 
de Inicialoj DC. Por mi, malfaka 
pri tia muziko, ĝi estas aparta 
pop-muziko, sen ŝlagroj, sed 
mi facile imagas ĝin kiel bona 
fona muziko por distraj festoj 
kaj eta dancado. 

La KD, krom muzikvideo de 
la kanto Berlino sen vi entenas 
ankaŭ ankaŭ MP3-versiojn 
de la Gsperantaj kantoj el la 
albumoj OK kaj Propaganda, 
kaj laŭ Vinilkosmo mem ĝi “tiel 
prezentas plenan bildon de 
la ĝisnuna Gsperantomuzika 
agado de Inicialoj DC.” 

Rogener Pavinski 

koncertoj en Esperanto-medio, ĉar 
pro ili mi verkis Esperantajn tekstojn 
por multaj kantoj kiuj aperis jam en 
aliaj lingvoj, kaj intertempe mi ankaŭ 
multfoje ŝanĝis kaj plibonigis la muzi- 
kajn partojn, do mi havis amason da 
E-kanzonoj neeldonitaj - 
foje laŭ mi pli bonaj ol la 
eldonitaj versioj - kaj ne 
certis kiel disponigi ilin. 


Kiel funckiis la kunlaborado kun 
aliaj muzikistoj kiel Roĝer Borĝes 
kaj Martin Wiese por Urbano? 

Roĝer iam sendis al mi muzikpecon 
komence de 2009, kaj demandis min 


Siaflanke, Vinilkosmo 
emis eldoni plenan E- 
albumon de Inicialoj DC, 
eble kunigante la E-kan- 
tojn de la albumoj OK kaj 
Propaganda. Anstataŭe, 
mi proponis plibone registri tiujn 
menciitajn kantojn kaj tiel eldoni 
ilin. Fine, oni ankaŭ enmetis la E-o 
kantojn de OK kaj Propaganda en la 
KD-n kiel mp3-aldonaĵoj. 

Kiom da kanzonoj estas novaj kaj 
kiom estas versio de malnovaj 
muzikaĵoj? 

Estas 2 tutnovaj pecoj, 3 el Popcorn 
for Diane, 2 el 16,3 el Propaganda, kaj 
3 kiuj jam de iom da tempo ekzistas 
sed neniam aperis sur KD (inkl. Tatua 
papili'). Mi esperas ke ankaŭ por tiuj 
kiuj bone konas la antaŭajn albu- 
mojn, Urbano estos interesa ĉar mi 
registris tiujn novajn versiojn same 
kaj samtempe kiel novajn kantojn, ĉar 
laŭ mi albumo devas havi harmonian 
ĝeneralan sonon. Alie estas kompilo, 
aŭ stranga kunmeto de kantoj, sed 
ne albumo. 


“...en urboj mi sentas 
min kiel fiŝo en akvo. 
Mi estas urbano” 



ĉu mi ŝatus fari kantadon. Mi diris ke 
jes, sed plurfoje sensukcese provis 
labori pri tiu peco. Melodion kaj 
kelkajn vortojn mi havis, sed iel ne 
atingis kontentigan rezulton. Tamen, 
post jaro (!) mi sukcesis realigi kion 
mi havis en la kapo, registris la voĉajn 
partojn kaj sendis la mikson reen al 
Roĝer. Poste ni iomete priparolis la 
strukturon de la kanto kaj interkon- 
sentis pri la versio kiun vi konas. Ke- 
lkajn semajnojn poste ni renkontiĝis 
en Madrido kaj kune filmis en la urbo 
por fari muzikvideon. 

Kun Martin estis tre simple, mi nur 
bezonis ke iu diru kelkajn vortojn, 
mi petis al lin fari tion kaj bonŝance li 
konsentis. Ni faris tion interrete dum 
unu vespero, li sendis al mi kion li re- 
gistris kaj mi uzis tion en la kanto. 

En la titolo kaj kovrilo de via nova 
albumo, samkiel en viaj muzikvi- 
deoj, la urboj ofte ĉeftemas. Ĉu 
urboj mirigas vin? 

Ne aparte mirigas min, sed estas mia 
medio, kaj en urboj mi sentas min kiel 
fiŝo en akvo. Mi estas urbano. 

Kiuj estas la ideoj malantaŭ viaj 
muzikvideoj? 

Estas por mi tre interesa laboro. Vide- 
ofilmo povas ekzemple glate akom- 
pani kantaĵon, per sama temo aŭ rit- 
mo, sed povas ankaŭ iri kontraŭe kaj 
surprizi la spektantojn, aŭ proponi 
tute alian vidpunkton por la tekstoj. 


Mi ne provas rakonti historion per la 
videofilmoj, mi nur iom ludas kun tiuj 
konceptoj bildaj, kaj celas ke la tuto 
estu distra kaj mojosa. Kaj vere la 
intenco estas fari akompanajn filmo- 
jn por la koncertoj, ne videoklipojn 
kiujn oni rigardu hejme, 
kvankam kelkaj preskaŭ 
taŭgus tiucele. 

Kial vi ĉie reliefigas ke 
Inicialoj DC lokiĝas en 
Frankfurto-ĉe-Majno en 
Germanio? Ĉu laŭ vi la 
lokiĝo estas tiom grava? 

Mi fakte ne konsciis ke 
mi faras tion... La afero 
verŝajne estas tiel: mi tute ne ŝatas 
skribi tekstojn por prezenti min. Mi 
verŝajne iam skribis ke Inicialoj DC 
lokiĝas en Frankfurto, kaj poste ĉiam 
uzis saman teksteton - kaj aliaj homoj 
ankaŭ plu uzis kaj uzas ĝin! Tial tio 
ofte estas menciita. Sed al mi la lokiĝo 
ne estas grava, Inicialoj DC estus tute 
sama en Moskvo aŭ Amsterdamo 
(krom eble kelkaj kantoj en la rusa 
aŭ nederlanda!). 

www.initialsdc.net 


Disponeblos pliaj kantaĵoj, kiuj ne 
aperis en Urbano, en B-muzikaĵa 
albumeto nomita urbulo. 


@ Youtube 



IL 4 1 M■ ■ ~ 


La muzikvideo de la kantaĵo Tatua pa- 
pili’, registrita de Roĝer Borĝer havas 
ĉ. 1400 spektojn sed.. 



plej spektita estas Kurso de Esperanto. 
Amatora video kun ĉ. 2400 spektoj. 

Pacon per muziko! 

Playing for Change (Ludi por ŝanĝi) estas disvastiĝanta usondevena projekto, kiu celas pacemigi la 
mondon pere de muziko. Gia forto estas, ke ĝia agrimedo jam estas tre pacemiga: la muziko mem. Tiu 
projekto naskis senprofitan fondaĵon, kiu socie agas en malriĉaj landoj pere de muziko. Kiam oni bone 
pririgardas la aferon, ŝajnas, ke nenio fuŝiĝas en ĝi: ĉio perfekte akordiĝas: la celoj, la motivoj kaj la 

rimedoj... krom se oni estas esperantisto!... 


Kie ajn vi estas, restu 
ĉe mi 

Ĉu vi ankoraŭ ne spektis tiun 
filmeton troveblan ĉe Vimeo kaj 
Youtube, kiu vid- kaj aŭdigas homo- 
jn de la tuta mondo kunkantantajn 
Stand by me (Restu ĉe mi) en la 
strato? Ne? Do mi priskribu por vi 
(sen iu ajn objektiveco ĉar tiu filme- 
to ĉiam ege emocias min!). 

La unua afero estas, ke tiuj ho- 
moj kunkantas ne kunveninte. Kiel 
eblas tio? Nu, mi nenion instruos 
al vi pri la magio de la nuntempa 
teĥnika aparataro de la homaro. 
Tamen mi substreku la genion de 
la skipo, kiu havis tiun belegan 
ideon kaj tiom belege realigis ĝin: 
iri ĉien en la mondo, filmi homojn 
kantantajn sur la strato kaj kunmi- 
ksi ĉiujn surbendigaĵojn por elkrei 
ion novan, kvazaŭ tiuj muzikistoj 


Gijom ARMIDE, Francio 



lingvo-diversecon, estas, ke ili be- 
zonis barojn. Ili bezonis barojn por 
protekti sin kontraŭ la malamikoj 
kaj por plifortigi siajn komunu- 
mojn. Sed farante tion, ili ne tute 
apartiĝis. Ĉiu homa komunumo 
senkomunike disvolvis la saman 
komunikarton efikan al iu ajn homo 
sur la Tero. Tio estas muziko. Per 
muziko, la homaro jam havigis al 
si universalan lingvaĵon. Kaj estas 
tente pensi, ke, se muziko trudiĝis 
tiel al ĉiuj popoloj de la 
mondo, kun samaj gra- 
matiko kaj notprovizo, 
devas esti io, ĉu en la 
aero, ĉu en la grundo, 
kio kontaktigas nin ĉiujn, 
unu kun alia, senzorge 
pri geologiaj, kulturaj 
ĉirkaŭoj. Nur muziko kaj 
ĝia apudiga povo ebligas 
kanti «Restu ĉe mi» al 


renkontiĝintus en registro-studio. 
Kompreneble, la beleco de la re- 
zulto devenas de tio, ke ili fakte ne 
renkontiĝis. Ili eĉ ne konas unu la 
alian. Tamen ili ludas kaj kantas 
perfekte harmonie. Tio ne devenas 
de la magio de la teĥniko sed de tiu 
de la muziko, kiu ne povas pli bone 
pruvi sian universalecon ol tiel. 

Claude Piron diris en Le Defi des 
langues (La defio de la lingvoj), ke 
unu kialo, pro kiu homoj kreis tian 

homoj plej malproksimaj unu de 
la alia! 

La dua afero estas, ke ; kiel dirite, 
tiuj homoj kantas plej ofte sur la 
strato aŭ ie ekstere ĉar ili muziku- 
mas pro neceso kaj per simpleco. 
Ne nepre temas pri profesiaj muzi- 
kistoj, kiujn oni petis ludi ekstere, 
ĉar sunas, do estos pli ĉarme tiel. 
Temas pri simplaj homoj, por kiuj 
muziko estas lingvo por komuniki 
kun la plej proksimaj homoj de sia 
ĉirkaŭo: la preterpasantoj. Kun 
tiuj komenciĝas la magia interli- 
gado. Kaj ĝin disvastigas Playing 
for Change (Ludi por ŝanĝi) ĝis 
tutmonda reto. 

Kio estas Playing for 
ChangeP 

Je la komenco estis nur tiu arta 
ideo. Sed «arta» ne laŭ la nun- 
tempa modo kiu malriĉigas ĉiujn 
vortojn, kaj komprenigas arton kiel 
dekorcelan profesion, politikon kiel 
praktikadon de la povo, kaj ekolo- 
gion kiel biologian fakon. Laŭ la 
nobla, la ĉiama senco, «arta» povas 
esti samtempe krea, bela, unuiga, 
riĉiga, vidkapabla kaj eĉ paciga. 
Konsekvence, tia «arta» projekto, 
ne povis resti nur afero pri filmetoj 
ĉe Youtube. 

La projekto pli kaj pli ampleksiĝis. 
Aliĝis al ĝi «steluloj» kiel Manu 
Chao kaj Bono (la kantisto de la 
mondfama bando U2, kiu havas 
Esperantan nomon!). Post iom da 
tempo ebliĝis organizi koncertojn, 
kiuj finfine kunigis kelkajn el la 
disaj muzikistoj. Ĉar oni scias la 
historion de tiuj homoj, la koncertoj 
certe havis tre apartan etoson. 

Kaj la koncerto naskis fondaĵon, 
kies celo estas ebligi aŭ faciligi mu- 
ziklernadon en malriĉaj regionoj de 
la mondo, por ke ĉiuj homoj povu 
disvolvi sian muzikkapablon. 

La fondaĵo Playing for Change 
(FPFC), interalie, jam: 

• helpe de LEAF International, 
ebligis ke ruandaj orfoj gastu 
kaj lernu muzikon en la Intore 
Culture and Music Center; 

• ebligis konstruadon de muzik- 
kaj danclernejo en Tamale, Ganao 
ununura lernejo de la regiono; 



La skipo vojaĝis tra la tuta mondo 
por registri surstratajn artistojn 

• havigis aparataron kaj pagas 
instruistojn de la Tintale Village 
Teaching Center en Nepalo; 

• kunlaboras kun Lesego Rampo- 
lokeng (fama sud-afrika poeto) 
kaj Bobby Rodwell pri konstru- 
ado de la Melho Arts Center en 
ĵohanesburgo, Sud-Afriko; 

• konstruigis muziklernejon en 
Gugulethu, Sud-Afriko... 


Kaj denove, neniu el tiuj projektoj 
estas simpla afero pri muzikfarado, 
sed ĉiu havas civitanan, solidarecan, 
sociajn celojn ĉirkaŭ muzikarto. 

Mi ne konas multajn senprofitajn 
organizaĵojn kiel FPFC. ĉi agas por, 
per kaj pro muziko kaj paco. T.e. 
muziko kaj paco estas samtempe 
celoj, komunikperoj kaj motivoj. 
Tiel, ĝi ne povas erari! Kaj tiel ĝi 
estas multsenca al mi. 

Kio pri Esperanto? 

Kiel ĉiam, la esperantistoj havas 
bonan kialon malĝojiĝi pri Playing 
for Change. Kiam oni pririgardas la 
retejon kaj spektas ĉiujn filmetojn, 
evidentas, ke la projekto naskiĝis 
en Usono. Nu, ĝi ja devis naskiĝi 
ie! Sed, jes ja, oni rajtas bedaŭri, ke 
la muziko estas tre tipe usona (ne 
ĉiam sed ofte) kaj ĉefe, la tekstoj ne 
tipas neŭtrale. Oni rajtas bedaŭri, 
ke Playing for Change ne elektis 
rimedojn taŭgajn por vera bona 
mikso de ĉiuj kulturoj. Sed ĉu eblus 


fari alie, nuntempe? Ĉu eblus forge- 
si pri la regado de la angla kaj de la 
usona kulturo? Se jes, ĉu la projekto 
havintus la saman sukceson? Ĉu ĝi 
ne devus almenaŭ eki per la nunaj 
modoj? 

Mi ne respondis tiujn demando- 
jn, sed tamen kun helpo de aliaj 
esperantistoj deziras iel enigi 
Esperanton en Playing for Change 
ĉar mi kredas, ke tio indas. Tio 


indas, kaj por Esperanto, kaj por la 
projekto mem, kiu povus disvolviĝi 
laŭ nova dimensio tute taŭga al ĝia 
spirito. Fakte, mi simple pensis, 
ke ni povas imiti la projekton per 
filmado de kanzonoj kantotaj kaj 
ludotaj de tutmondaj esperantistaj 
muzikistoj. Kie ajn vi estas, ĉu vi 
volas resti ĉe mi?a 

Ce la oficiala retpago de la projekto 
vi povas koni pli pri la fondajo 
spekti multajn videojn kaj aceti 
DVD-jn kaj KD-jn; 














| l Juneco estas 

Juneco 

Ĉu la plej bona aĝoP 


mirinda afei 



Roberto da Silva RIBEIRO, Brazilo 

Kio estas juneco?Juneco malsamas 
laŭ kulturo, lando kaj epoko. Inter 
ĉasistoj, viro estas plenkreska, kiam 
li povas ĉasi sujiĉe porsia familio; 
inter terkultivistoj, kiam li povas 
prilabori sian propran bienon. Vi- 
rinoj, ĉe ili, estas plenkreskaj, kiam 
ili akiras edzon. En industriaj lan- 
doj, riĉaj aŭ ne, plenkreskulo estas 
homo, viro aŭ virino, kiu akiras 
stabilajn karieron kaj amvivon. De 
tio, oni povas kompreni ke junulo 
en ĉiuj epokoj, kulturoj kaj landoj 
havas du bazajn problemojn: kiel 
akiri ekonomian memstarecon kaj 
kiel akiri partneron. 



Juneco povas esti tre malfacila periodo por tiuj, kiuj 
bezonas batali por travivo 


Kompreneble, dum infanaĝo, 
aliuloj zorgis pri problemoj de indi- 
viduo, sekve, tiuj unuaj problemoj, 
kiujn iu devas solvi per si mem, 
ŝajnas tro grandaj, ĉar mankas al 
homo memfido aŭ sperto. Tamen, 
junulo estas pli libera ol infanoj, 
pli sana ol maljunuloj, kaj ne havas 
pezajn ŝarĝojn kiel mezaĝuloj. Pro 
tio, multaj homoj pensas ke junaĝo 
estas la plej bona aĝo de la vivo. 

Mia persona sperto 

Mia juneco en Sudameriko es- 
tas simila al tiu de okcidentaj 
eŭropanoj, kiuj travivis la duan 
mondmiliton, aŭ de portugaloj, 
hispanoj kaj grekoj, kiuj vivis en la 
1970-aj jaroj, de orientaj eŭropanoj 
tuj post la fino de komunismo tie, 
aŭ sudafrikanoj kiuj batalis kontraŭ 
apartismo. 


Dum mia infaneco en Brazi- 
lo, mi travivis tre malbonajn 
vivkondiĉojn en malriĉega kvarta- 
lo, kie ne estis deflusistemo aŭ ru- 
bejo. Rubaĵoj kaj uzitaj akvoj estis 
ĵetataj sur la senasfalta ŝtrataĉo, 
banditoj vendis narkotaĵojn kaj 
mortigis homojn. Krom tio, ni 
travivis ferocan diktaturon, kiu 
persekutis multajn homojn el 
mia familio. Tiam, mi okupiĝis pri 
transvivo. Ĉe mia strataĉo vivis 
ĉirkaŭ dek knaboj samaĝaj kiel 
mi, nur 3 el ni nun postvivas. Iuj 
mortis pro malsanoj, iuj pro kugloj 
aŭ torturoj. 

Mia juneco komenciĝis kiam mi 
estis 14-jaraĝa, kiam mi provis akiri 
mian unuan dungon. Tiam, 1982, 
la brazila diktaturo ekmalfortiĝis, 
samkiel aliaj diktaturoj de Suda- 
meriko. Post la fino de la diktaturo, 
dum ĉirkaŭ dudek jaroj, la ekono- 


miaj problemoj estis tre gravaj; 
en 1988 la brazila inflacio estis 
82% monate. Post 1990, la inflacio 
malgrandiĝis, sed la homoj tre 
malfacile povis dungiĝi. Preskaŭ ne 
estis ŝtataj helpoj al la senlaboruloj, 
malsanuloj kaj maljunuloj. 

Krom tio, de sia 14-a ĝis la 16-a 
jaraĝo, oni devis okupiĝi pri politi- 
kaj movadoj, marŝadoj, ribeloj, stri- 
koj, fondoj de novaj partioj, sekretaj 
debatoj, akiro kaj legado de malper- 
mesitaj libroj, milita preparo al ebla 
revolucio, se necese. Kompreneble, 
oni havis ankaŭ aliajn komunajn 
problemojn de junaĝo; oni ofertis 
narkotaĵojn al ni, estis multaj seks- 
malsanoj (multaj homoj, kiujn mi 
konis mortis per aidoso), ni havis 
amkonfliktojn (unu el miaj kolegoj 
sinmortigis pro amaferoj), familiajn 
problemojn ktp. 

Kiam mi estis 17-jara, mi lasis 

Juneco estasmirinda afero. Bedaŭrinde oni malŝparasĝin interjunuloj 


George Bernard Shaw 


mian gepatran hejmon por studi 
en universitato tri mil kilometrojn 
fore de mia naskiĝurbo. Mia patro 
sendis al mi ion kiel 50 usonaj 
dolaroj ĉiun monaton. Tio estis 
malsufiĉa por deca vivteno, kaj 
mi transvivis per senpaga supo, 
kiun la universitato proponis al la 
malriĉaj studentoj, post kiam ni 
faris ribelon. 

En la universitato, mi partopre- 
nis politikajn debatojn, studentajn 
ribelojn kaj ekkonis mian ontan 
edzinon. Ni geedziĝis kiam mi estis 
21-jara. 

Dum la sekvaj jaroj ni travivis 
gravan ekonomian krizon. Mi kaj 
mia edzino loĝis en dometo sen 
kuranta akvo, deflusistemo aŭ 
rubkolekto. Ni vivis per nestabi- 
laj dungoj, kaj ofte ni ne manĝis 
viandon, fromaĝon aŭ ovojn dum 
monatoj (kompreneble, ni ne estis 
laŭvolaj veganoj). Finfine, kiam mi 
estis 28-jara, mi akiris iom stabilan 
memstaran ekonomian vivon kaj 
havis nian unuan filinon. Mi pensas 
ke tiam mia juneco finiĝis. 

La plcj bona aĝo 

Ĉu junaĝo estas la plej bona 
aĝo? Vere ne! Ĉiuj aĝoj havas siajn 
problemojn kaj siajn ĝojojn. En ĉiu 
aĝo eblas esti feliĉa aŭ malfeliĉa. 
Feliĉa aĝo estas aĝo, en kiu oni 
vivas en demokratia lando kun sta- 
bila ekonomio. Nuntempe mi estas 
multe pli feliĉa ol dum mia juneco, 
malgraŭ la malasanoj de mezaĝo. 
Mia stomako ne plu bone fukcias, 
miaj fingroj estas malmolaj, miaj 
ostoj doloras. En mia urbo ankoraŭ 
ne estas rubejo aŭ deflusistemo. 
Certe mi ŝatus pli bonan dungon, 
publikajn omaĝojn, famon ktp. 
Tamen Brazilo estas libera lando, 
mi povas akiri librojn, voĉdoni kaj 
diri kion mi volas, nuntempe Bra- 
zilo havas stabilan ekonomion, mi 
ne plu devas zorgi pri tio kion mi 
manĝos, aŭ kie mi dormos, la vivo 
ne estas tiel peza. 

Juneco ebligas kelkajn ĝojojn, kiel 
festojn, amidumadojn kaj vojaĝojn, 
sed tio ne estas feliĉo. Feliĉo estas 
longa, sana, libera vivo, nur en la 
lasta momento homo povos juĝi pri 
sia propra feliĉo. 


Mi pasigas mian lastan jaron en la mezlernejo kaj ĝis ĉi tiam ankaŭ mi pensis, ke 
la vivo de junuloj estas pli-malpli facila. Sed nun... 

Mi faros la abiturientan ekzamenon en majo kaj junio, kaj mi eĉ jam nun devas 
studi multege. Ne pro tio, ke mi antaŭe ne lernis kion oni instruis en la lernejo, 
sed ĉi tie instruistoj ial konsideras la ekzamenon ege-ege gravega afero, kaj tio 
multe stresas nin, lernantojn. 

La sistemo estas ĉi tie la jena: se vi ricevas sufiĉajn poentojn en la abiturienta 
ekzameno, vi povos registriĝi en via elektita universitato. Alikaze eble vi ne povos 
tion fari. Onidire ĉiuj estos akceptitaj en IU universitato, sed ni certe ne volas iri 
ien ajn, nur tien, kien ni jam ekde kelka tempo deziras - sed ĉio dependas de la 
rezulto de tiu unu ekzameno. 

Do, tiel kaj la instruistoj kaj la gepatroj diras al ni, ke ni devas atingi bonegajn 
rezultojn. Mi pensas, ke ĉi tio en tiugrada kvanto estas jam sensenca kaj tro stresa. 
Kial devas timi ankaŭ tiuj, kiuj ja tralernis siajn 4-6 jarojn en la mezlernejo? Ĉu la 
situacio ĉie estas tiom timiga? 

Bonvolu rakonti, kiel okazas tiuj ekzamenoj en viaj landoj! Ĉu ili ĉie estas tiom 
streĉaj? Ĉu ankaŭ ĉe vi gravas preskaŭ nur la rezulto de la abiturienta ekzameno? 


Ditta BEKESI - Hungario 


Mi pensas ke esti juna estas amuze :) 

Kiam oni estas maljuna, oni havas pliajn fizikajn dolorojn, oni estas pli laca, kaj oni 
kutime ne estas tiom bela kiom oni estis dum sia juneco! Se oni ne estas malmatura 
junulo, oni povas ĝui la bonan sanon kaj belecon de la juneco mi pensas :) Tion 
instruis al mi mia patrino, ĉar ŝi estas jam iomete maljuna, kaj diras al mi ke mi 
devas ĝui mian junecon ĉar tre baldaŭ ĝi finiĝos. 


Katharine BROWSHIRE - Usono 


Mi aparte ŝatas esti juna, sed mi ĝuas ĉiun periodon de mia vivo, mi pensas. Ju- 
neco varias laŭjare, maturiĝas, estas interese. Ĉiel ajn, mi ŝatus konfesi, ke al 
mi mia generacio ŝajnas duonmalviva, aŭtomata, laŭfluiranta. Mi ne parolas pri 
miaj verdaj amikoj, sed pri nia generacio ĝenerale. ĉi sekvas nur malprofundajn 
kulturaĵojn, facilan muzikon, facilegajn komediprogramojn, kaj ĝia nura celo ŝajnas 
esti mojosaĉa. 

Kia ajn diskuto pri sociaj aferoj, pri eblaj agadoj favore al gravaj plibonigoj al nia 
socio, nur surprizetas kaj paroligas kelkajn sensignifajn jes-jes-konsentojn. Evidente 
estas interesaj gejunuloj, kiuj tenadas junecon kaj nian generacion mem partete 
interesa kaj inda je kelke da atento. Kaj tiel pluas ni... 






I Restu malsata. Restu 

> Tradukis: Sandro POLLASTRINI, Italio 

> 


Ĉi tiu estas la teksto de la magistriĝa 
ceremonio, farita de Steve]obs, delegi- 
ta administranto deApple Computer 
kaj de Pixar Animation Studios, eldiri- 
ta la 12an de junio 2005. 

Mi tradukis ĉi tiun prelegon, kiun 
eldiris Steve Jobs. Mi pensas, ke ĝi estas 
unu el la plej bonaj lecionoj pri viva- 
do, kiun oni povas aŭskulti aŭ legi. Mi 
donas la tradukon de ĝi al la Esperan- 
ta mondo, kiu, danke al siaj frenezaj 
ideoj, daŭre vivas tre aktive kaj tre 
amuze. 


Estas por mi honoro esti hodiaŭ 
ĉe via magistriĝa ceremonio en unu 
el la plej bonaj universitatoj de la 
tuta Tero. Mi neniam magistriĝis. 
Se diri la veron, ĉi tiu estas la plej 
proksima afero al magistriĝo. 
Hodiaŭ mi volas rakonti al vi tri 
historiojn el mia vivo. Jen la tuto. 
Nenio mirinda. Nur tri historioj. 

La unua historio estas pri 
la kunligado de la punktoj 

Mi retiriĝis el kolegio Reed post la 
unuaj ses monatoj, sed mi restis tie 
kiel enŝoviĝinto, dum ĉirkaŭ pliaj 
18 monatoj, antaŭ mi vere retiriĝis. 
Do, kial mi retiriĝis? 

Ĉio komenciĝis antaŭ mia naskiĝo. 
Mia biologia patrino estis juna, ne 
edziniĝinta, magistriĝinta studen- 
tino, kaj ŝi decidis lasi min por esti 
adoptita. Ŝi tre forte volis, ke mi estu 
adoptita de magistroj, tial ĉio estis 
aranĝita tiel, ke, post mia naskiĝo, 
mi estu adoptata de advokato kaj 
lia edzino. Escepte de ilia repri- 
penso: kiam mi estis ĵus naskiĝinta, 
ili decidis, ke ili reale volas inon. 
Tiam, miaj gepatroj, kiuj estis en 

Apple Inc. estas Usona entrepreno pri teknologio kaj komputiloj kunfondita de 
Steve Jobs. 6n 2010 ĝi fariĝis la dua plej granda entrepreno de la mondo. 


atendolisto, nokte ricevis vokon, kiu 
demandis: "Ni havas neantaŭviditan 
viran infanon; ĉu vi volas lin?” Ili 
diris: “Kompreneble.” Poste, mia 
biologia patrino malkovris, ke mia 
patrino neniam magistriĝis kaj 
mia patro eĉ neniam diplomiĝis. Ŝi 
rifuzis subskribi la finajn foliojn de 
la adopto. Ŝi akceptis nur post kelkaj 
monatoj, kiam miaj gepatroj prome- 
sis, ke iam mi iros al universitato. 

Kaj post 17 jaroj, mi vere iris 
al universitato. Tamen mi naive 
elektis universita ton, kiu estis 
pli-malpli same multekosta kiel 
Stanford, kaj la tutaj ŝparoj de miaj 
laboristaj gepatroj estis elspezitaj 
por miaj universitataj kostsoj. Post 
ses monatoj, al mi ne eblis trovi 
valoron en ĝi. Mi ne havis ideon 
pri tio, kion mi volas fari kun mia 
vivo, kaj pri tio kiel la universitato 
povas helpi min malkovri ĝin. Kaj 
tie mi estis elspezanta la tutan 
monon, kiun miaj gepatroj ŝparis 
dum sia tuta vivo. Do, mi decidis 
retiriĝi kaj kredi, ke ĉio estos bona. 
La decido estis tre timiga tiam, sed 


repripensante ĝin, ĝi estis unu el 
la plej bonaj decidoj, kiujn mi iam 
ajn faris. Kiam mi retiriĝis, mi ĉesis 
sekvi kursojn, kiuj ne interesis min, 
kaj mi komencis sekvi nur tiujn, 
kiuj ŝajnis al mi interesaj. 

Ne ĉio estis romantika. Mi ne 
havis dormoĉambron, do mi dor- 
mis sur la planko en la ĉambroj 
de amikoj, mi revendis kokakola- 
ajn botelojn por la 5 centimoj de 
garantidepono, per kiuj mi aĉetis 
manĝaĵon, kaj mi marŝis 7 mejlo- 
jn ĉiudimanĉe, por akiri unufoje 
semajne bonan manĝaĵon ĉe la 
templo Hare Krishna. Mi amis ĝin. 
Kaj multon el tio, kion mi hazarde 
renkontis sekvante miajn scivole- 
mon kaj intuicion, fariĝis nemezu- 
reble grava por mi. Permesu al mi 
doni al vi ekzemplon: 

La universitato Reed tiam propo- 
nis eble la plej bonan instruadon 
pri kaligrafio en la lando. Tra la tuta 
universitato, ĉiu afiŝo, ĉiu etikedo 
sur ĉiu tirkesto, estis belege skri- 
bita mane. Ĉar mi retiriĝis kaj ne 
devis sekvi la ordinarajn kursojn, 




naiva 




mi decidis sekvi kaligrafian kurson 
por lerni kiel fari tion. Mi lernis pri 
la karakteroj serifaj kaj senserifaj, 
pri variigo de la spaco inter diversaj 
literkombinaĵoj, pri tio kio igas la 
tipografion elstara. Tio estis belega, 
historie kaj arte rafinita, laŭ manie- 
ro, kiun la scienco ne povas rikolti, 
kaj mi trovis ĝin fascina. 

Pri nenio el tio mi havis esperon 
trovi ian praktikan utilon en mia 
vivo. Tamen, post dek jaroj, kiam 
ni estis projektantaj la unuan kom- 
putilon Macintosh, ĉio malkovriĝis 
utila por mi. Kaj ni ĝin enirigis tute 
en Mac. ĉi estis la unua kompu- 
tilo kun tre bela tipografio. Se mi 
neniam estus enŝoviĝinta en tiun 
unuopan kurson en la universita- 
to, Mac neniam estus havinta 
la multenombrajn karakte- 
rojn aŭ la proporcie inters- 
pacigitajn litertipojn. Kaj 
konsidere ke Vindozo nur 
kopiis Mac, verŝajne neniu 
persona komputilo havus 
ilin. Se mi neniam estus 
retiriĝinta, mi neniam 
estus enŝoviĝinta en tiun 
kaligrafian kurson, kaj 
la personaj komputiloj 
povus ne havi la mirin- 
dan tipografion, kiun 
ili havas. Kompreneble, 
maleblis la kunligado de 
la punktoj, antaŭrigarde 
kiam mi estis ĉe la univer- 
sitato. Sed ĝi estis tre, tre 
klara, kiam mi rerigardis 
ĉion post dek jaroj. 

Denove, vi ne povas kunligi 
la punktojn antaŭrigardante; 
vi povas kunligi ilin nur postri- 
gardante. Tial, vi devas kredi, ke 
la punktoj iel kunligiĝos en via 
estonteco. Vi devas kredi ion - vian 
ventron, destinon, vivon, karmon, 
ion ajn. Tiu ĉi metodo neniam lasis 
min malbonsenta, kaj ĝi estis la plej 
granda elemento, kiu plej 
gravis en mia vivo. 


kiun vi mem kreis? Nu, kiam Apple 
kreskis, ni dungis iun, kiu ŝajnis al 
mi talenta por estri la entreprenon 
kun mi, kaj dum la unua jaro ĉio 
bonis. Sed poste niaj vidpunktoj 
pri la estonteco komencis disiĝi kaj 
fine ni atingis malkonsenton. Kiam 
tio okazis, nia administra konsilio 
subtenis lin. Tial, je miaj 30a jaroj, 
mi estis fortranĉita. Kaj tre publike 
fortranĉita. Tio, kio estis la centro 
de mia tuta plenkreska vivo, foriĝis, 
kaj mi estis elfalinta. 

Mi reale ne sciis kion fari dum ke- 
lkaj postaj monatoj. Mi sentis, ke mi 
seniluziigis la antaŭan generacion 
de entreprenistoj - ke mi perdis 
la torĉon, kiel ĝi estis donita 
al mi. Mi renkontis David 
Packard kaj Bob Noyce, kaj 
mi provis pardonpeti ke 
mi ruinigis ĉion tiagra- 
de. Mi estis tre publika 
fiasko, kaj mi eĉ pensis 
foriri el la Silikona Valo. 
Tamen io komencis 
kreski en mia men- 
so - mi ankoraŭ amis 
tion, kion mi faris. La 
okazaĵoj ĉe Apple ne 
ŝanĝis tion ec iome- 
te. Mi estis forĵetita, 
sed mi ankoraŭ estis 
enamiĝinta al tio. Tial 
mi decidis rekomenci 
denove. 

Tiam mi ne vidis ĝin, sed 
mi malkovris, ke la mal- 
dungo de Apple estis la plej 
bona afero, kiu povis okazi al 
mi. La pezeco de la sukceso 
estis anstataŭita de la 
malpezeco esti 
denove 


■MI 


Mia dua historio estas 
pri amo kaj perdo 


Mi estis bonŝanca - mi trovis 
tion, kion mi ŝatis fari frue en mia 
vivo. Woz kaj mi fondis Apple en 
mia gepatra garaĝo, kiam mi estis 
20-jara. Ni intense laboris, kaj 
en 10 jaroj Apple kreskis ekde ni 
du en garaĝo al 2-miliarddolara 
entrepreno kun pli ol 4000 dun- 
gitoj. Ni ĵus eldonis nian pli bonan 
kreaĵon - Macintosh - antaŭ jaro, 
kaj mi ĵus fariĝis 30-jara. Kaj tiam 
mi estis maldungita. Kiel vi povas 
esti maldungita de entrepreno, 




_ novulo, 

malpli certa pri ĉio. 
Tio permesis al mi eniri unu el la 
plej kreemaj periodoj de mia vivo. 

Dum la sekvaj kvin jaroj, mi kreis 
entreprenon, kiu nomiĝis NeXT, 
kaj alian entreprenon, kiu nomiĝis 
Pixar, kaj mi enamiĝis al mirinda 
virino, kiu iĝis poste mia edzino. 
Pixar kreis monde la unuan kom- 
putilo-animitan filmon, Toy Story, 
kaj estas la plej sukcesa firmao pri 
komputilo-animacio tutmonde. Per 
rimarkinda turno de la eventoj, Ap- 
ple akiris NeXT, mi reiris al Apple, 
kaj la teknologio, kiun ni evoluigis 


Apple Macintosh 
Classic II, lanĉita en 
1991 


ĉe NeXT, estas la kerno de la 
aktuala renaskiĝo de Apple. 
Kaj Laurene kaj mi kune ha- 
vas mirindan familion. 

Mi estas preskaŭ certa, ke 
nenio el tio estus okazinta, 
se mi ne estus maldungita 
de Apple. Estis medikamento 
kun abomena gusto, sed mi 
opinias, ke la paciento bezo- 
nis ĝin. Kelkfoje la vivo frapas 
vin sur la kapo per briko. Ne 
perdu fidon. Mi certas, ke 
la sola afero, kiu plutenis min 
moviĝanta, estis, ke mi amis 
tion, kion mi faris. Vi devas tro- 
vi tion, kion vi amas. Kaj tio veras 
pri via laboro, kiel pri via amo. Via 
laboro plenigos la plejparton de via 
vivo, kaj la sola maniero, por esti 
vere kontenta, estas fari tion, kion 
vi opinias grandioza laboro. Kaj la 
sola maniero por fari grandiozan 
laboron estas ami tion, kion vi faras. 
Se vi ankoraŭ ne trovis ĝin, daŭrigu 
la serĉadon. Ne haltu. Kiel kun ĉiuj 
koraj aferoj, vi scios kiam vi trovis 
ĝin. Kaj, kiel ĉiu valora rilato, ju pli 
pasas la jaroj, des pli ĝi boniĝas. Do, 
daŭrigu la serĉadon, ĝis vi trovos 
ĝin. Ne haltu. 


Mia tria historio estas pri 
morto 

Kiam mi estis 17-jara, mi legis 
citaĵon, kiu asertis la jenan: "Se vi 
vivas ĉiun tagon, kvazaŭ ĝi estas la 
lasta, iun tagon vi sendube estos 
ĝusta." ĉi impresis min, kaj ekde 
tiam, dum la lastaj 33 jaroj, mi 
rigardis la spegulon ĉiumatene, 
demandante min mem: "Se hodiaŭ 
estus la lasta tago de mia vivo, ĉu 
mi volus fari tion, kion mi devos 
fari hodiaŭ?” Kaj kiam la respon- 
do estas "Ne” dum tro multaj 
sinsekvaj tagoj, mi scias, ke mi 
bezonas ŝanĝi ion. 

Memori, ke mi frue estos mor- 
tinta, estas la plej grava ilo, kiun 
mi iam renkontis por helpi min 
fari la grandajn elektojn en mia 
vivo. Konsidere, ke preskaŭ ĉion 

- ĉiuj eksteraj atendoj, ĉiu orgojlo, 
ĉiuj timoj pro embaraso aŭ fiasko 

- tiuj ĉi aferoj nur foriĝas fronte 
al la morto, lasante nur tion, kio 
vere gravas. Memori, ke vi estas 
mortonta, estas la plej bona me- 
todo, kiun mi konas, por eviti la 
kaptilon, kiu kredigas vin, ke vi 
havas ion, kion vi povas perdi. 
Vi jam estas nudaj. Ne ekzistas 
rezono, pro kiu vi ne devas sekvi 
vian koron. 


Kiu estas Steve JobsP 


Steven Paul Jobs estas konsiderata 
kiel pioniro de la komputila indus- 
trio. Post kiam li ĉe Xerox en la Palo 
Alto Research Center (PARC) vidis 
demonstracion de grafika interfaco 
kun fenestro kaj muso, li ankaŭ uzis 
tian ĉi interfacon en la Apple Lisa, 
kiu estis ege multekosta kaj vendiĝis 
tre malbone. Rapide sekvis la multe 
pli sukcesa Macintosh. Jobs en 1985 
forlasis la firmaon, post kiam la es- 
trara konsilio malpermesis al li havi 
ĉefan funkcion ene de la firmao. 
Tiam Jobs kreis la firmaon NeXT 
Computer. 

Jobs dum la somero de 1997 iĝis 
tamen la estro de Apple. Li draste 
ŝanĝis la firmaon, i.a. maldungante 


plurajn personojn, enkondukante nova- 
jn produktojn kaj malenkondukante 
certajn aliajn kiel laApple Newton. 

Tre gravis ankaŭ lia influo por la 
enkonduko de Mac OS X, la nova 
operaciuma sistemo kiu baziĝas 
sur sistemo kiun Jobs ellaboris 
ĉe NeXT Computer. 

Steve Jobs estas konata pro 
lia propra gusto kaj detalemo. 

Li volas zorgi pri tio ke ĉiuj de- 
taloj enordiĝu. Krom estro de 
Apple, li ankaŭ estis estro de 
Pixar. Tiun ĉi firmaon li vendis 
al la Walt Disney Company, 
en kiu li iĝis tiel la plej grava 
privata akciulo. 

El Vikipedio 

Antaŭ ĉirkaŭ unu jaro, la kura- 
cistoj trovis en mi kanceron. Mi 
havis skanon je la 7:30 matene, kaj 
ĝi klare montris tumoron ĉe mia 
pankreato. Mi eĉ ne sciis, kio estas 
pankreato. La kuracistoj diris al mi, 
ke tiu estis preskaŭ sendube speco 
de kancero, kiu nekuraceblas, kaj ke 
mi devas atendi vivon ne pli longan 
ol tri/ses monatojn. Mia kuracisto 
konsilis al mi iri hejmen kaj reordigi 
miajn aferojn, kio estas la kuracista 
kodo por “pretigu vin por la morto/' 
Tio signifas, klopodu diri al viaj idoj 
ĉion, kion vi estus dironta dum la 
sekvaj 10 jaroj, en nur malmultaj 
monatoj. Tio signifas certiĝi, ke ĉio 
estos bona tiel, ke ĉio estos plejeble 
simpla por via familio. Tio signifas 
diri viajn adiaŭojn. 

Mi vivis ĉiun tagon kun tiu diag- 
nozo. Pli malfrue, tiun vesperon, mi 
submetis min al biopsio, kaj oni eni- 
rigis endoskopon en mian gorĝon, 
tra mia stomako kaj miaj intestoj, 
metis nadlon en mian pankreaton 
kaj akiris kelkajn ĉelojn el la tumoro. 
Mi estis anestezita, sed mia edzino, 
kiu estis tie, rakontis al mi, ke kiam 
ili vidis la ĉelojn per la mikroskopo, 
la kuracistoj ekkriis, ĉar temis pri tre 
malofta speco de pankreata tumoro, 
kiu estas kuracebla per kirurgio. Mi 
submetiĝis al kirurgia interveno kaj 
mi nun bonfartas. 


Ĉi tiu estis travivaĵo plej proksi- 
ma al la morto, kiun mi iam spertis, 
kaj mi esperas, ke ĝi estu la plej 
proksima dum la sekvaj jardekoj. 
Travivinte tion, mi nun povas diri 
tion ĉi al vi kun iom pli da certeco, 
ol kiam la morto estis nur utila sed 
tute intelekta koncepto: 

Neniu volas morti. Eĉ la personoj, 
kiuj volas iri al paradizo, ne volas 
morti por atingi ĝin. Kaj, malgraŭ 
ĉio, morto estas la finpunkto, kiun 
ni ĉiuj devas alfronti. Neniu iam 
fuĝis el ĝi. Kaj tio estas kiel devas 
esti, ĉar la Morto verŝajne estas 
la plej bona elpensaĵo de la Vivo. 
Ĝi estas la Vivoŝanĝa aganto. Ĝi 
forigas la malnovon, liberigante 
spacon por la novo. Precize nun, 
la novo estas vi, sed iun tagon, ne 
tre malfrue ekde nun, vi grade iĝos 
la malnovo kaj vi estos forigitaj. Mi 
bedaŭras esti tiel drama, sed tio 
estas tre vera. 

Via tempo estas limigita, tial 
ne forĵetu ĝin, vivante la vivon de 
aliulo. Ne estu kaptitaj de la dog- 
moj - kio estas vivi kun la rezultoj 
de aliula pensado. Ne lasu, ke la 
bruo de aliulaj opinioj sufoku vian 
enan voĉon. Kaj plej grave, havu 
la kuraĝon por sekvi viajn koron 
kaj intuicion. Ili iel jam scias tion, 
kio vi reale volas iĝi. Ĉio alia estas 
duagrada. 


Kiam mi estis juna, aperis mi- 
rinda eldonaĵo titolita La katalogo 
de la tuta Tero (“The Whole Earth 
Catalog”), kiu estis unu el la biblioj 
de mia generacio. Ĝi estis kreita 
de ulo nomita Stewart Brand, ne 
for de ĉi tie en la parko Menlo, kaj 
li naskis ĝin per sia poezia tuŝo. 

Tio estis dum la 60aj jaroj, antaŭ 
la personaj komputiloj kaj la per 
komputila eldonado, tial tio estis 
farita tute per skribmaŝinoj, tondi- 
loj kaj polaroidoj. Ĝi estis speco de 
Google en papera formo, antaŭ 35 
jaroj: ĝi estis ideala, kaj superplena 
de inteligentaj iloj kaj grandegaj 
nocioj. 

Stewart kaj lia teamo eldonis 
plurfoje La katalogo de la tuta Tero, 
kaj tiam, kiam ĝi finis sian vojon, 
ili eldonis la lastan numeron. Estis 
dum la mezaj 70aj, kaj mi estis 
viaaĝa. Sur la malantaŭa kovrilo de 
la lasta numero estis bildo pri frua 
mateno de kampara strato, la speco 
kie vi povus trovi vin mem petvetu- 
ranta, se vi estus tiel aventurema. 

Sub ĝi estis la vortoj: “Restu malsa- 
ta. Restu naiva." Ĝi estis ilia adiaŭa 
mesaĝo. Restu malsata. Restu naiva. 

Kaj mi ĉiam volis tion por mi mem. 

Kaj nun, kiam vi magistriĝos por 
starti denove, mi volas tion por vi. 

Restu malsata. Restu naiva. 

Multajn dankojn al vi.B 

Vojaĝo al la perdita urbo 


Romulo FELICIO, Brazilo 


M aĉupikĉuo [hisp. Machu Pic- 
chu] en Peruo estas magia 
loko por mi jam de miaj adoleskaj 
jaroj. Tiam mi ne havis multajn 
informojn pri la sankta urbo de la 
inkaoj kaj ĉio, kion mi sciis, estis ke 
la loko estas mistika, energiplena 
kaj ege bela kun siaj strukturoj el 
skulptitaj rokoj. Ĉiajn rakontojn, 
kiujn mi aŭdis, venis de aventure- 
maj junuloj, kiuj kun dorsosakoj kaj 


malmulte da mono enpoŝe sukcesis 
ekkoni la magion de la urbo. Pro 
simila subita intereso, mi komencis 
vojaĝi tra Sudameriko. Mi vizitis 
Bolivion kaj Peruon en 2005, 2007 
kaj 2010. Kio instigis min fari la 
saman vojaĝon plurfoje (laŭ malsa- 
maj vojoj), estis sendube la magio 
kaj beleco de Maĉupikĉuo. 

€1 Brazilo al Peruo 

Mi loĝas en la sudokcidenta Brazi- 
lo. De mia urbo ĝis Kusko en Peruo (la 
plej proksima urbo de Maĉupikĉuo) 
oni povas skizi rektan linion, kiu 
trapasas la tutan Bolivion. La unua 
eksterlanda urbo, kiu ĉiam enestas la 
vojaĝplanojn, estas Sankta Kruco de 

la Montaro 


(hispane: Santa 
Cruz de la Sierra) en Bolivio, 
ne pro tio ke ĝi estas interesega, 
sed simple ĉar ĝi estas deirpunkto 
por tiuj, kiuj trapasas la landlimon 
Brazilo/Bolivio per trajno. 

De Sankta Kruco de la Montaro, 
mi iris ĝis La-Pazo (hisp. La Paz), 
kiu situas 3 660 m je alteco. La 
urbo estas miksaĵo de urba kaoso 
kun nekredeblaj naturbelaĵoj. Ĉar 
ĝi estas la plej loĝata urbo de la 
lando kaj troviĝas en profunda valo, 
ĉirkaŭata de altaj montoj, kiuj apar- 
tenas al la montarĉeno de Andoj, la 
domoj de La Paz prenas la formojn 
de la montoj per longa etendiĝo 
kaj la tuta urbo estas ĉirkaŭata 














Flosantaj insuloj de Uros sur la Titikako 

de belegaj montoj kun glaĉeroj. 
Deflankiĝante de la celo de la 
vojaĝplano, mi vizitis nemaltrafin- 
dan lokon en la suda Bolivio: La sa- 
lejon de Ujuni [hisp. Salar de Uyuni] 
kaj ĝiajn parkojn. La salejo de Ujuni 
estas la plej granda saldezerto de 
la mondo. La ĉefaj turismaj lokoj 
estas la salhotelo (neaktiva) kaj 
la insulo "Pescado" 
[Fiŝkapto], kun siaj 
rifoj kaj kaktoj, kiuj 
povas atingi ĝis 10 
metrojn. En pluvse- 
zono la salejon ko- 
vras akvo, kio igas 
ĝin grandega lago, 
kun averaĝa profun- 
deco de ĉirkaŭ 30 
cm. Ĝi similis gran- 
degan spegulon, 
kie ĉe la horizonto 

Insulo de la “Pesca- miksiĝas la Ĉielo kaj 
do”, en la saiejo de tero. E1 Ujuni al Cilio 
Ujuni oni trairas la tutan 



dezerton kun ĝiaj ekologiaj parkoj 
kaj koloraj lagoj. Ni revenu al la ĉefa 
vojo al Maĉupikĉuo. De La-Pazo mi 
daŭrigis al Peruo laŭronde de la 
Lago Titikako [hisp. Titicaca]. Titi- 
kako estas la plej alta lago komerce 
navigata. Grandega estis la graveco 
de la lago en la inkaa kulturo, ĉar 
laŭ la legendo de Andoj, en ĝia akvo 
naskiĝis la inkaa civilizacio. 

La plej interesa afero pri la lago 
estas la popolo Uros, kiu loĝas sur 
insuloj artefaritaj per kunligo de “to- 
tora", kiu estas flosanta planto de la 
regiono. Pluteni la insulojn flosantaj 
estas malfacila kaj ĉiutaga laboro. 

Transpasante la landlimon al 
Peruo, mi atingis Kuskon, gravan 
urbon por la tuta Sankta Valo de 
la inkaoj. Kusko estis la ĉefurbo de 
la Inkaa Imperio, tial ĝi posedas 
multajn konstru-restaĵoj ĉirkaŭe 
kaj plurajn turismajn lokojn. 

Maĉupikĉuo 

E1 Kusko, eblas atingi 
Maĉupikĉuon per trajno aŭ piede 
per la padoj. Unu el la padvojoj 
plej serĉataj de la turistoj estas la 
fama inkaa pado, kies vojo estas 
tute konstruita el ŝtonoj. Ĉar mi 


Salejo de Ujuni 


iris tri fojojn, mi ĝuis ĉiujn eblojn; 
per kvar-taga piedirado tra la inkaa 
pado, per kvin-taga piedirado tra la 
"Salcantay"-pado [Salkantej'], kiu 
ĉirkaŭiras la monton ”Salcantay”, 
kaj per trajno, vojaĝo kiu daŭras 
nur 4 horojn. Ĉiuj fojoj estis tre 
magiaj. 

Maĉupikĉuo, ankaŭ konata kiel 
la "perdita inkaa urbo”, estas urbo, 
kiu troviĝas ĉe la pinto de monto. 
La loko estas unu el la plej grandaj 
simboloj de la Inkaa Imperio. ĉi 
estis malfrue malkovrita en 1911 
kaj rekonstruita. Maĉupikĉuo estas 
konsiderata monda heredaĵo de 
Unesco kaj estas unu el la 7 mondaj 
mirindaĵoj. 

Vojaĝi al Maĉupikĉuo ĉiam por mi 
estis momento de interna malkovro. 
Ĉiun fojon mi sentis min malsame 
kaj mi ne scias per kia influo la loko 
enŝorĉas min, sed ĉe tri malsamaj 
okazoj, en la perdita urbo de la ika- 
oj, mi ĉiam trovis min mem.i 









La montoj etendiĝas ĉielen ekde la profundegaĵoj de la valoj, 
lafontanoj ŝprucas ekde lafundo de la tero, kaj la origino de ĉi 
tiu rakonto perdiĝas en la nokto de la tempoj. 


metio pli 
ol mil 


valoras 
trezoroj 

Tradicia armena rakonto 

Tradukis: Andy Hernandez MARTINEZ, Kubo/Hispanio 



Iam ekzistis armena reĝo, tre riĉa kaj mal- 

I juna, kies sola filo amegis kamparaninon. La 
K: princo fideme rakontis tion al sia plej inti- 

ma amiko, kiu rakontis tion al siaj amikoj, 
kaj tiuj kuris por diskonigi la novaĵon... 

Fine, la tuta lando informiĝis pri la afero. 

La kamparanoj aprobis la elekton de la princo, 
ĉar ili esperis ke reĝino el inter ili multe pli bone 
aŭskultos iliajn problemojn. Tute male, la nobeloj 
sentis sin irititaj kaj ofenditaj eksciinte ke la princo 
ne elektis unu el iliaj inoj. La burĝoj mokis, diskurigis la 
klaĉon ke Lia Moŝto devus estis freneza ĉar li preferis 
kamparaninon anstataŭ riĉa heredantino. Preskaŭ ĉiuj 
estis konvinkitaj ke la reĝo neniam ja konsentus tian 
geedziĝon. 

Sed tio kion neniu imagis, estis ke la kamparanino 
neis edziniĝi al la princo! 

La maljuna reĝo estis tre saĝa kaj super ĉio li deziris 
la feliĉon de sia filo, li iris al la vilaĝo kie loĝis la juna 
kamparanino por konvinki ŝin, ĉar en tiuj antikvaj 
^tempoj, reĝoj kaj subuloj renkontiĝis kaj tute nor- 
male kaj neformale parolis. Anahit, kiel nomiĝis la 
knabino, estis bela, saĝa kaj honesta. 

-Kial vi ne volas edziĝi al mia filo? - deman- 
p dis la maljuna reĝo. Li estas belaspekta, saĝa 
kaj honesta. Krome, li estas princo, kaj iam li 
postsekvos min sur la trono. Kion pli vi povas peti? 

- Mi petas ke li lernu metion - respondis la junulino. 




- Sed li estas princo! - surprizite obĵetis la reĝo. 

- Eĉ princo iam povus bezoni metion. 

- Sed kiam li estos mastro kaj sinjoro de ĉi tiu lando, 

ĉiuj estos je lia servo. 

- Tio estas vero - koncedis Anahit, - sed, kiu povas 
garantii la estontecon? La hodiaŭa mastro kaj sinjoro 
eble devus servi morgaŭ. Dum li ne lernos metion, 
mi ne edziĝos al li. Antaŭ la decidemo de Anahit 
kaj de la princo mem, kiu konsideris ke ŝi pravas 
postuli metion al li, la maljuna reĝo cedis. 

Kaj la princo, pro amo al Anahit, lernis la tapiŝ-arton. 
Dum la tago, li okupiĝis pri kutimaj princaj respondecoj 
kaj nokte li lernis kun metiisto de la vilaĝo de Anahit, 
pikante siajn nespertajn fingrojn per la akraj pintoj de la 
teksiloj. Sidante ĉe la teksomaŝino, li sekvis la konsilojn 
de la mastro samkiel faris aliaj lernantoj, ofte pli junaj 
ol li, kiuj tute ne sciis, kiu vere estas li. Dum li laboris, li 
aŭskultis ilin paroli inter si kun tuta libero. Ili plendis pro 
la senditoj de la reĝo, kiuj trouzis sian povon kolektante 
pli da impostoj ol tion kion la leĝo postulis, aŭ pri la 
senskrupulaj altranguloj kiuj sufokis la kamparanoj 
per tributoj kaj pagendaj servoj... Li ankaŭ aŭdis ke ili 
kompatas malriĉan familiestrinon kies edzo ĵus mortis, 
kaj ke ŝi sola devas nutri siajn kvar idojn. 

Post kelkaj semajnoj, la vilaĝanoj rimarkis ke iliaj 
deziroj estas plenumitaj sen la bezono eldiri ilin al 
iu ajn: la malbona juĝisto estis anstataŭigita per 
honesta juĝisto, la vidvino ricevis la pension 






de la reĝo mem por digne vivteni siajn filojn... 

Kaj la rabistoj pro timo estis malkovritaj kaj 
ne plu rabis... 

Finfine, iam, la princo ellernis ĉion. Mik- 
sante orajn kaj arĝentajn fadenojn kun la lano kaj kun 
plurkoloraj silkaĵoj kiujn li nodis en la vefto, li faris 
malgrandan tapiŝon, tute ornamitan per drakoj, fiŝoj kaj 
birdoj, kaj li donacis ĝin al la juna kamparanino. 

- Nun mi pretas kunigi mian sorton al la via 
- ŝi diris, akceptante por la unua fojo donacon 
de la princo. Vi demonstris al mi ke via amo 
estas sincera kaj ke ĝi ne forblovas je la unuaj 
malfacilaĵoj. Por celebri la geedziĝon estis orga- 
nizitaj grandaj festenoj en la tuta Armenio. Dum 
sep tagoj kaj sep noktoj, ĉiuj estis invititaj manĝi kaj 
trinki je la sano de la novgeedzoj. La tuta reĝlando estis 
tre kontenta, sed la plej feliĉaj estis la kamparanoj: ili 
sentis sin tre fieraj pro sia princo, kiu lerninte metion, 
egaliĝis al ĉiuj siaj subuloj, kaj ĉio pro amo al la 
edzino. Ili ankaŭ sciis ke tiu kiu devis labori per siaj 
manoj mem, respektas la laboron de la aliuloj. 

Pasis la jaroj, la princo fariĝis reĝo... 

Iam, la reĝo volis trairi la landon por esti certa ke liaj 
subuloj estas kontentaj je li. Li adiaŭis la reĝinon, kaj tre 
simple vestita, kun la celo esti nekonata de ĉiuj, li foriris 
por kvardek tagoj tra la tuta lando. Li vizitis la bazarojn, 
gastejojn kaj publikajn placojn por aŭskulti la voĉon de la 
popolo kaj ĝiajn bezonoj. Li vidis ĉion, li komprenis ĉion: 
Liaj ministroj aplikis la leĝojn por sia profito kaj la konsi- 
listoj kaŝis ĉion kio malbone okazis en la reĝlando... 

Li promesis al si mem, ekde nun pli proksime kon- 
troli la impost-kolektistojn, la juĝistojn kiuj 
verdiktis je lia nomo kaj ĉiujn ŝtatlaboristojn 
kun rilatoj al la palaco, kiuj ne ĉiam juste 
laboris. 

Je la reveno, li haltis en gastejo, kie la reĝo 
decidis tranokti. Li ĵus enlitiĝis kiam ŝtelistoj 
eniris en lian dormoĉambron. Kaj celumante la kolon 
per akra ponardo, unu el la ŝtelistoj ekkriis: 

- Ne moviĝu, ne kriu, aŭ vi estos tuj mortigita! Donu 
al mi vian sakon! 

La princo restis tre surprizita, konstatante ke en 
tiu bela lando, kiun li tre amegis kaj en tiu lando kie 
li faris multajn reformojn por certigi la bonstaton de 
ĉiuj, ankoraŭ restas homoj pretaj mortigi pro nur ke- 
Ikaj moneroj. Li pensis lukti, sed li troviĝis sola kaj sen 
armilo antaŭ senskrupulaj malbonfaruloj. 

Tiam li proponis la jenon: 

- Mia sako ne havas riĉaĵon, sed, bon- 
volu ne mortigi min! Mi estos pli utila viva 
ol morta: Mi scipovas fari belegajn tapiŝojn 
kiuj vi povus havi multe da mono. 

La banditoj estis facile konvinkitaj kaj 
donis al la princo la tutan necesan mate- 

rialon por praktiki 
sian metion. 

Mallibera en subtera 
etaĝo, la princo laboris 
dum naŭ semajnoj, tage kaj 
nokte, en la farado de la tapiŝo, kun 
bek-arĝentaj birdoj enplektitaj kun 
fiŝoj el oraj skvamoj kaj drakoj el 
fajrlangoj. 

Vidinte la tapiŝon, la banditoj ĝojis 
pri tio ke ili ne mortigis la malliberi- 
giton, kaj sekvante lian konsilon, ili 
decidis prezenti ĝin en la palaco, kie 
sendube la reĝo donus al ili multe da 
mono. 

La servistoj de la palaco in- 
formis la malbonfarulojn ke la 
reĝo forestas kaj ke la reĝino estas tre 
■zorgoplena pri aliaj aferoj kaj ke eble 
ŝi ne interesiĝus pri tapiŝoj: ŝi nek 
manĝas nek dormas, ŝi nur ploras 
kaj preĝas. Facile kompreneblas kial la 
reĝino estis malĝoja: la foresto de la reĝo 
estis multe pli longa ol la kvardektagojn kaj 
ŝi ne ricevis ian novaĵon pri li. 

Sed la banditoj insistis, kaj la servistoj 
pli laŭte parolis... Finfine estis tiom da 
tumulto ke la reĝino volis informiĝi pri la 
okazaĵo. Kiam ŝi vidis la tapiŝon, ŝi tuj rekonis 
la labormanieron de la manfaristoj de 
ŝia vilaĝo. Kaj, kun emocio, postulis vidi 
ĝin de proksime. Tiam, la birdoj kaj fiŝoj 
aperis plenŝarĝitaj de signifoj, ĉar ĉiu 
desegnaĵo estis unu litero de la alfabeto, 
kaj ĉiuj kune formis la sekvan mesaĝon: 

“Mi estas malliberigita de ĉi tiuj banditoj”. Nun 
mi lasas ke vi mem divenu kio okazis poste: Nur 
sufiĉas diri ke tiuj homoj estis devigitaj konfesi siajn 
malbonfaraĵojn. 

La reĝo, finfine liberigita, ne trovis vortojn por danki sian 
edzinon, kiu kun granda saĝo devigis lin lerni metion. 

Ekde tiam la armenaj lumigantoj* uzas birdoformajn 
literojn por ornami siajn plej valorajn manskribaĵojn. 

EI la ĉielo falis tri pomoj: unu estas por tiu kiu 
rakontas; alia por tiu kiu skribas; kaj la tria, por 
tiu kiu legas. Bonan apetiton al ĉiuj!** ■ 


*Lumiganto: Armenoj kiuj desegnis manskribaĵojn kaj librojn dum 
Mezepoko per koloraj bildoj. 

*Tradicia formulo aperanta en la fino de armenaj rakontoj. 






FIKCIO 



Thierry SALOMON, Hungario 


M i ankoraŭ memoras ĉion, kvazaŭ okazintus nur 
antaŭhieraŭ. Flugantaj ŝipoj aperis ĉe la rando 
de la ĉielo. Jam pli frue kelkaj ekvidis tiajn veturilojn 
proksime al nia Tero, sed oni ne kredis ilin. Oni pensis, 
ke ili estas frenezaj aŭ, ke ili volas nur alvoki la atenton 
pri si. Alia teorio asertis, ke la viditaj "aĵoj” estas nur 
novtipaj veturiloj elpensitaj de nia militistaro. Sed ĉi- 
foje multaj vidis tiun areton da veturiloj. Ili ŝvebis tute 
silente pere de nekonata tekniko. 

E1 unu el la grandaj aĵoj eliris eta kaj per tiu ili 
alteriĝis. Nia registaro decidis sendi diplomatojn sed 
ankaŭ soldatojn, ĉar ne eblis scii ĉu temas pri amikaj 
aŭ malamikaj estaĵoj. Niaj diplomatoj alproksimiĝis al 
la stranghaŭtaj uloj. Sed ili ne sukcesis komunikiĝi kun 
la alteriĝintoj. Nur per gestoj. Ĉar la sonoj, kiujn tiuj 
eligis estis nekompreneblaj. Iliaj vizaĝoj estis timigaj 
kaj ili havis pintan kapon. Neniu poste memoris kiel 
tio okazis, sed la aspekto de la estaĵoj timigis nian 
loĝantaron. 


Aliflanke eble ankaŭ ili ektimis nin ĉar pli kaj pli 
granda scivolema tumulto venis al la loko de la alteriĝo. 
Ĉiukaze ial oni ekbatalis kaj tio okazis antaŭ ol nia 
registarestro havis tempon alveni. Aŭdinte pri la ek- 
militado li ordonis, ke pliaj soldatoj iru tien. Sed niaj 
plej bonaj soldatoj eĉ per niaj plej modernaj armiloj 
povis fari nenion kontraŭ la aliuloj. Ĉar tiuj surhavis 
brilajn skafandrojn, kiuj protektis ilin. Ili povis de 
malproksime mortigi iun ajn. Dum la lastaj horoj de la 
batalo ili venigis grandegajn monstrojn helpe de kiuj ili 
pli rapide povis dispecigi nian armeon. Post tiu unua 
batalo sekvis pliaj, kaj ene de kelkaj monatoj la estaĵoj 
regis super la plej granda parto de nia Tero. Ni fariĝis 
sklavoj kaj devis laboregi en minejoj. 

La eksteruloj volis nur ekspluati nian Teron kaj sendi 
ĝiajn riĉaĵojn al sia mondo. 

Tiel rakontis la maljuna sudamerika indiĝeno Ata- 
cahŭ pri la alveno de la hispanaj konkerantoj en sian 
vilaĝon en la jaro 1499. ■ 


20 


N-ROJ SB9/S40 





Jorge Luis 

J orge Luis Borges donas al ni, 
pere de la perfekteco de sia 
lingvoesprimo, la erudicio de siaj 
konoj, la universaleco de siaj ideoj, 
la unikeco de siaj fikcioj kaj la 
beleco de sia poezio, verkaron kiu 
honoras la hispanan lingvon kaj la 
universalan spiriton. 

Li naskiĝis en Bonaero la 24-an de 
aŭgusto 1899. Per influo de la patra 
avino, kiu estis anglino, li alfabetiĝis 
paralele kun la hispana ankaŭ en la 
angla lingvo, atingante plenan po- 
sedon de ambaŭ idiomoj. En 1914 
li kune kun la familio forvojaĝis al 
Eŭropo ekloĝonte en Ĝenevo, kie li 
trapasis meznivelan edukadon. En 
1919 li transloĝiĝis al Hispanujo, 
kontaktante la literaturan movadon 
de tiu lando, partoprenante ĉefe en 
la avangarda movado Ultraismo. 
En li 1921 revenis al Bonaero, kie 
li intense partoprenis tre aktive en 
la bolanta urba beletra agado. En 
1923 (li estis tiam 33-jara) estis 
publikigita lia unua poemo-libro, 
Fervor de Buenos Aires (Fervoro 
de Bonaero). 

De tiam ekmalsaniĝis al li la oku- 
loj, li submetiĝas al sinsekvaj ope- 
racioj de katarakto, kun rezulto de 
preskaŭ kompleta blindiĝo en 1955. 
Iam poste li aludis al sia blindiĝo 
kiel “lanta sunsubiro kiu daŭras jam 
de pli ol duonjarcento”. 

De la apero de lia unua libro 
ĝis la publikigo de liaj Kompletaj 
verkoj (1974) pasis kvindek jaroj 
da fekunda literatura verkado, en 
kiu Borges superis sian malsanon 
skribante aŭ diktante librojn de 
poemoj, rakontoj kaj eseoj nuntem- 
pe admirataj en la tuta mondo. Li 
ricevis elstarajn laŭdojn de diver- 
saj eksterlandaj universitatoj kaj 
registaroj kaj multenombrajn pre- 
miojn, inter ili Cervantes en 1980. 
Lia verko estas tradukita en pli ol 
dudek kvin lingvojn kaj esplorita 
de kino kaj televido. Antaŭparoloj, 
krestomatioj, tradukoj, kursoj kaj 
konferencoj elmontris la senlacan 




rafinitecon de tiu granda verkisto, 
kiu revoluciis la prozon en la his- 
pana lingvo, kio estas agnoskata 
senescepte de liaj samtempuloj. 
Li forpasis en Ĝenevo la 14-an de 
junio 1986. 

Laŭde al la Ombro 

Tiu poemo aludos ol lo iom-post-iomo 

Preĝo 

blindiĝo, kiu ekde juno aĝo longe 

Mia buŝo elparolis kaj elparolos, 

malsanigis lo poeton 

milojn da fojoj en la du idiomoj al mi intimaj, 
la Patronian, 

Maljuneco (tiel aliuloj ĝin nomas) 

tamen nur partece mi ĝin komprenas. 

povas esti nia tempo de feliĉo. 

Hodiaŭ matene, 

La animalo mortis, aŭ preskaŭ mortis. 

la unuan de julio 1969, 

Restas la homo kun sia animo. 

mi volas provi preĝon personan, 

Mi vivas inter formoj lumaj kaj malpre- 

ne hereditan. 

cizaj, 

Mi scias ke tio estas tasko postulanta 

kiuj ankoraŭ ne estas plenmallumo. 

sincerecon preskaŭ superhoman. 

Bonaero, 

Evidentas, unue, ke 

kiu iam etendis sin kiel ĉirkaŭurboj, 

peti estas al mi ne konsentite. 

direkte al senfina ebeno, 

Peti nenoktiĝon de miaj okuloj estus sensencaĵo; 

denove estas La Recoleta, La Retiro, 

mi scias pri miloj da homoj vid-kapablaj, 

la malprecizaj stratoj de La Once 

kiuj ne pro tio estas speciale feliĉaj, 

kaj la eluzitaj malnovaj domoj 

justaj aŭ saĝaj. 

kion ankoraŭ oni nomas Sudo. 

La procezo de la tempopaso estas interplekto 

Ĉiam en mia vivo estis treegaj la aferoj; 

de efikoj kaj kaŭzoj, 

Demokrito el Abdero elpikis al si la 

tiel ke peti kion ajn, eĉ la plej etan, 

okulojn 

estas peti ke rompiĝu ĉeno de tiu fereca plektaĵo, 

por pli bone pensi; 

estas peti ke ĝi estu jam rompita. 

la tempo estis por mi Demokrito. 

Neniu meritas ĉi miraklon. 

Tiu duonmallumo estas lanta kaj ne 

Mi ne povas petegi, 

dolora; 

ke al mi estu pardonitaj la eraroj; 

ĝi fluas laŭ milda deklivo 

pardoni estas aliula faro, 

kaj similas al eterneco. 

kaj nur mi povas min savi. 

Miaj amikoj ne havas vizaĝon, 

Pardono elpurigas la ofenditon, ne la ofendinton, 

la virinoj samas kiel antaŭlonge, 

kiun preskaŭ ĝi ne koncernas. 

la stratanguloj eble aliiĝis, 

Liberdecido mia estas eble iluzio, 

ne estas literoj surpaĝe de la libroj. 

tamen mi povas doni, aŭ revi ke mi donas. 

Ĉio tio devus timigi min, 

Mi povas doni kuraĝon de mi ne posedatan; 

sed ĝi estas ia ĝuo, ia reveno. 

mi povas doni esperon en mi ne troviĝantan; 

El la generacioj de surteraj tekstoj 

mi povas lernigi la deziron lerni, 

mi legis nur kelkajn, 

kion mi apenaŭ scias, aŭ apenaŭ travidas. 

kiujn mi daŭre legas laŭmemore, 

Mi volas resti en aliulaj memoroj malpli kiel poeto 

daŭre legas kaj transformas. 

ol kiel amiko; 

El Sudo, el Oriento, el Okcidento, el 

ke iu ripetu iun kadencon de Dumbar aŭ de Frost, 

Nordo 

aŭ de la homo kiu noktomeze vidis 

konverĝas la vojoj min kondukintaj 

la sangantan arbon, la Krucon, 

al mia sekreta centro. 

pensante ke li unuafoje ilin aŭdis el miaj lipoj. 

Tiuj vojoj estas eĥoj, paŝoj, 

La cetero al mi ne gravas; 

virinoj, viroj, agonioj, resurektoj, 

mi esperas ke la forgeso ne malfruos. 

tagoj kaj noktoj, 

Oni ne konas la determinojn de la Universo, 

intersonĝoj kaj sonĝoj, 

sed oni scias, ke rezoni klarvide kaj 

ĉiu eta momento de la hieraŭo 

agi juste 

kaj de la hieraŭoj de la mondo, 

estas helpi al tiuj determinoj, 

la senŝancela glavo de la dano kaj la 

kiuj ne estos al oni revelaciitaj. 

luno de la perso, 

Mi volas tutece morti; 

la agoj de la mortintoj, 
la kundividita amo, la paroloj, 

Emerson kaj la neĝo, kaj tiomaj aferoj. 

Mi povas nun ilin forgesi. Mi venas al 
mia centro, 

mi volas morti kun tiu kunulo, mia korpo. 

al mia algebro kaj al mia ŝlosilo, 


al mia spegulo. 

Lo du suprojn poemojn de Borges esperantigis Neusa Pris- 

Baldaŭ mi scios, kiu estas mi. 

L 

cotin MENDES, el lo hispana lingvo helpe de troduko en lo 
portugata /ingvo 


^jjAkTo 21 



poezio 




Cu kopirajto mortigas 
ĉsperantonP 

Aleksander OSINCEV, Rusio 



Komence mi ŝatus klarigi terminojn. 
Mi distingas inter aŭtorrajto kaj kopi- 
rajto. Aŭtorrajto estas rajto de aŭtoro 
pri intelekta propraĵo, kiufiksas la 
aŭtorecon de unika esprimo de iu 
ideo aŭfakto. Kopirajto estas la rajto 
kopii, distribui kaj transsendi verkon 
(inkluzive elsendon), rajto komerci 
perĝi aŭ krei ties devenaĵojn, rajto 
juĝprocesi por eldevigi la ĉi-antaŭe 
menciitajn rajtojn kaj rajto transdo- 
ni la ĉi-antaŭajn rajtojn al aliuloj [el 
Vikipedioj. 

La disdivido celas atentigi pri la 
ekzisto de du flankoj, kiuj ĝis nun estis 
kaŝitaj, tamen subkomprenataj en unu 
anglalingva termino copyright. 


Problemo 


Kial kopirajto mor- 
tigas Esperanton? 


Ĝuste en tiu punkto kopirajto 
mortigas Esperanton. Mi ne ŝatus 
diri, ke kopirajto minacas la ekzis- 
ton de Esperanto, sed kopirajto 
minacas la E-kulturon. La kulturo 


Oni povas sufiĉe longe diskuti pri 
la senco de kopirajto, kiun kelkaj 
ekopiniis fundamenta, malgraŭ ke 
antaŭ cent jaroj ĝi ne ekzistis leĝe. 
Oni povas sufiĉe serioze opinii, ke 
la kopirajto subtenas la evoluon 
de kulturo, tamen oni forgesas, ke 
la foresto de kopirajto fiksita en 
la leĝaro ne malhelpis kaj foje eĉ 
multe helpis al la evoluo de kulturo 
dum jarcentoj. La moderna kulturo 
ne estas esence nova kaj freŝa, ĝi 
ĉiam estas miksaĵo de io jam tra- 
vivita, vidita, aŭdita, spertita. Ne 
eblas krei ion, kio ne ekzistas sur la 
Tero. Eĉ la plej teruraj kaj strangaj 
vivaĵoj el fikciaj aŭ fantastaj libroj 
estas nur kolekto de jam konataj 
trajtoj kaj partoj de la ekzistantaj. 
La ideoj de iuj aŭtoroj inspiras 
aliajn aŭtorojn pri kreado surbaze 
de tiuj ideoj. 

Kaj la kopirajto en tiuj kondiĉoj 
estas baro por kreantoj. ĉi malper- 
mesas uzi jam ekzistantajn ideojn 
por fari propran esprimon de tiuj 
ideoj. La tuta sistemo de kopi- 
rajto en la unua vico nutras ne 
la aŭtoron, sed la rajtopose- 
dantajn distribuantojn, kiuj 
ricevis permeson distribui 
kaj vendi la verkon. Ĝuste 
ili decidas, kie kaj kiel 
vendi la verkon, ĉu traduki 
la verkon en fremdan lin- 


gvon, kaj en kiun lingvon 
prefere oni traduku por fine 
ricevi pli grandan profiton. 

fakte estas la etoso de ekzisto de 
la lingvo. 

La tutmonda E-komunumo, ne 
multnombra, kvankam komparebla 
kun malgranda ŝtato, estas geo- 
grafie disigita, ne havas evoluintan 
merkaton de varoj. Oni ne povas es- 
peri pri sukcesaj vendoj de ĵus ape- 
rinta libro aŭ muzika KD. Ni havas 
klarajn ekzemplojn de malsukceso: 
Internacia Televido, la Imagu-Filmo 
kaj eĉ la Libroservo de UEA, kiu ne 
celas profiton kaj fakte ne estas 
profita. La ekzistantaj vendejoj, 
retbutikoj estas nur karikaturo de 
negoco, ili ekzistas pro entuziasmo 
de siaj posedantoj. 

Ni ne povas esperi pri la grandaj 
kvantoj de la kreataj originalaĵoj 
kaj pri la aktualaj tradukaĵoj ni ne 
povas esperi ĝuste pro kopirajto. 
Mia sperto de komunikado kun dis- 
tribuantoj de filmoj klare montras 
kelkajn problemojn. 

Unue, la E-merkato pro siaj kri- 
pleco kaj malgrandeco ne interesas 
la distribuantojn. 

Komence ili ne scias pri Esperan- 
to entute. Tamen post la klarigo kaj 
prezento de la moderna stato de 
la internacia lingvo kaj prezento 
de kelkaj bonaspektaj kaj seriozaj 
projektoj, oni demandas pri komer- 
co kaj tiam mi ne povas prezenti la 
esperantistojn pagipovaj. 

Due, la sistemo de distribuado es- 
tas bazita sur disvidivo kaj vendoj 
de licencoj laŭ geografia principo. 
Oni vendas licencon por distribuo 
en iu konkreta lando aŭ eĉ samlin- 
gvaj landoj, se tie oni parolas la 
lingvon de la tradukota verko. Do, 
por distribui la kopirajtitajn verko- 
jn en Esperanto mi devus aĉeti tiom 
da licencoj en kiom da landoj mi 
distribuos. Pro la malmulteco da es- 
perantistoj kaj malmultaj vendoj tiu 
distribuado iĝas sensenca el finan- 
ca vidpunkto. Certe mi ne parolas 
pri apartaj licencoj, kiam eĉ por unu 

lando oni vendas kelkajn licencojn. 
Por filmoj oni vendas licencon pri 
distribuado per DVD-oj ; televido 
kaj kinejoj. Sed tio ne koncernas la 
Esperanto-movadon. 

Pro la menciitaj problemoj mi 
ne povas ricevi licencon por unu 
franca filmo, malgraŭ ke la filmo- 
kreantoj rezignis pri la aŭtorrajto 
kaj kopirajto. Tamen la distribuanto 
de la filmo prisilentas la perme- 
son kunlabori kaj ne respondas 
informpetojn. Pro la kopirajto ne 
povas aperi libro "Hari Poter kaj 
la ŝtono de la saĝuloj”, malgraŭ ke 
la traduko pretas kaj ĝi estas bona, 
malgraŭ ke multaj E-eldonejoj 
anoncis sin pretaj presi la libron. La 
kopirajto baras grandegan parton 
de tradukebla nacia kulturo aŭ igas 
esperantistojn pirati la verkojn, kio 
ne kreas bonan impreson pri tiuj. 

Esperoj kaj solvoj 

Tamen ekzistas eliro kaj espero, ke 
la E-kulturo ne mortos, sed riĉiĝos 



en aliaj manieroj. Kaj koncerne la 
filman kulturon mi ŝatus skizi la 
sekvajn solvojn. Unue, uzi kaj subte- 
ni verkojn, al kiuj estis atribuita unu 
el la permesoj de Krea Komunaĵo 
(Creative Commons). La movado 
ĉirkaŭ la liberaj aŭ duonliberaj licen- 
coj kreskas kaj disvastiĝas, kio bone 


influas la kvaliton kaj la kvanton de 
verkoj laŭ tiuj licencoj. 

Due, la novaj manieroj distribui la 
enhavon pere de interreto viŝas la 
limojn inter landoj kaj kontinentoj. 
Interreto aperas en pli multe da 
landoj, eĉ tre malfortaj el ekonomia 
vidpunkto. La evoluo de interreto 
permesas transdoni grandajn do- 
sierojn de alta kvalito. Trie, ankaŭ la 
internaciaj pagsistemoj rapide evo- 
luas kaj tio signifas, ke la ricevo de 
profito far kreantoj sendepende de 
distribuantoj ne plu estas proble- 
mo. Kvare, la evoluo de teknikaj aĵoj 
por simplaj uzantoj, mikrofonoj, 
komputiloj, poŝtelefonoj, fotiloj, 
programaro, ĉio permesas al ĉiu 
komenci krei propran verkon. La 
grandegaj kaj senpagaj retejoj, ekz. 
youtube.com, permesas kundividi 
sian verkon kun aliaj esperantistoj 
tra la mondo kaj ricevi komentojn. 
La sociaj retoj kiel Facebook.com 
kreas grupojn de interesiĝantoj, 
kiuj servos kiel distribuantoj de 
la verkoj.B 


FACILA 


facila 


Aktori: Belcga sperto por ĉiuj! 


A ntaŭ kelkaj jaroj, mi 
proksimiĝis al la teatro- 
mondo: ne kiel spektanto sed kiel 
aktoro, amatora aktoro - ne profe- 
sia. Ĉi tiu sperto estis, kaj ankoraŭ 
hodiaŭ estas, tre emocia. 

Kiam oni estas en-scena, oni 
estas kun sia vizago, sia voĉo, 
siaj brakoj, gamboj k.t.p. La 
voĉo, ekzemple, estas esenca 
ilo por aktori kaj malfacile estas 


Alessandro De FILIPPIS, Italio 

ĝuste uzi ĝin. Emocio malhelpas 
aktoron kaj li foje eraras 
Emocio estas danĝera ankaŭ por 
la memoro, tial aktoro povas ne 
memori kelkajn frazojn kiujn li 
devas elparoli. 

Tamen, kiam oni komencas 
venki la malbonan emocion kaj 
uzi la bonan, tiam oni povas atin- 
gi altan nivelon de komunikado 
kun la spektantoj. 


Malmultaj spertoj starigas vin 
en la mezo de multaj homoj kiuj 
silente, senspire, sian emocion 
donas al vi kaj la vian prenas 
enŝanĝe. Lasta-tempe, ĉiutage ni 
devas vivi laŭ la sociaj reguloj: ne 
laŭte paroli, ne surhavi strangajn 
kaj malbelajn vestaĵojn k.a. Kiel 
aktoro oni povas salti kiel infano, 
krii, marŝi kiel militisto k.t.p. Mi 
sugestas tiun sperton al ĉiuj.« 


aktori: ludi en teatraĵo aŭ kino 

amatora: neprofesia 

profesio: vivrimeda okupo 

en-scena: ludanta apartan parton de teatraĵo 

gambo: la tuto de la suba membro de homo 

danĝera: ebleco de malbono, de malfeliĉo 


memoro: kapablo konservi kaj denove prezenti al la 
konscio 

frazo: kunaĵo da vortoj prezentanta kompletan sencon 
esenca: gravega 

spektantoj: tiuj, kiuj rigardas kaj aŭskultas tion, kion 
oni prezentas en teatrejo, kinejo, cirko ktp. 
laŭte: forte kaj intense pri sonoj 






HUMORO 



de Sebastian Oehler El Blogo “Komiksoj” 

http://komiksoj.wordpress.com - la pa aro estas kreita 
de grupo el la germana forumo de la pa aro Lernu! 

Ed & Pris 

Orginala bildstrio de Eder Benedetti / Brazilo 



Biero kaj vermo 

Instruisto pri kemio volis instrui alsiaj lernantoj la malbonaĵojn 
kaŭzitajn de la alkoholaĵoj kaj prilaboris eksperimenton, kiu 
enhavis unu glason da akvo kaj unu da biero kaj du vermojn. 

- “Atenton nun, lernantoj!Rigardu la vermojn, dirisla instruisto 
dum li metis unu en la akvon. 

La estaĵo naĝis trankvile en la akvo, kiel se ĝi gaje ludas. 

Poste, la instruisto metis la alian vermon en la duan glason, 
kiu enhavis bieron. 

La besteto sin kunvolvis, abrupte tordiĝis, kielseĝi volegas eliri 
el la likvaĵo kaj tuj poste dronis kiel roko. 

Kontenta pri la rezultoj, la instruisto demandis: 

Kiun instruon oni povas lerni el tiu eksperimento? 

Joĉjo levis la manon kaj saĝe respondis: 

- “Tiu kiu trinkas bieron... ne havas vermojn!” 




LA PIEJBONON DE LA 
ESPERANTO-MUZIKO VI 
TROVAS NUR EN UNU LOKD... 



nu? 


La fanduso Partaprenui UK-n celas membrojn de TEJŬ 
kjuj ™i- disponus je b rimetfuj pOr pwgi siiijn voj-jĝon 
jp/kaj Rstbph kaj kiuj wjlas ak|iw en TUO 3Ŭ flktive 
konttibui al la UK. PriDritaton ĝuas junuloj kiuj 
onkoraŭ nmlam portopfenis 


aĈeru originabjn di.tkojn 

Wiilkosmo 



La enspezfbntoj de la fcmduso 
Partopfenu UK-n estas: 
h eventdula profrto de pn?nitj UK 
* dotiacoj dc Esperantistoj 




£e vi vc/Hbs. subteni la fonduson (^itopnervu UK-n kaj helpi al 
jurai Espe^nristoj enlrl la lspef3oto-mondon H vi slmpje 

transpagi SumOn per via U EA-konio aJ la kŭnto 
tejijk kun indiko ...Ronduso ParDoprefiu UK-n'1 

6 Kontraŭ-ŝtelistaj akcesoraĵoj 


2 

< 


N i ĉiuj havas diversajn 
akcesoraĵojn, kiuj tre gravas al 
ni pro la utileco, per kiu ili provizas 
nin aŭ eble pro iu intima persona 
kialo. Ĉiel ajn, ni ne ŝatas kiam 
venas iu kaj tuŝas niajn personajn 


propraĵojn. Des pli malbone se oni 
ŝtelas ilin... 

Por eviti tiajn malbonajn situa- 
ciojn ni kolektis kelkajn kontraŭ- 
ŝtelistajn akcesoraĵojn, kreitajn por 
helpi personojn kaŝi aŭ malbeligi 


siajn aĵojn por ke ili fariĝu malpli 
allogaj por naivaj okuloj. Ne estas 
garantio ke la akcesoraĵoj ĉi-sube 
ja funkcios kontraŭ ŝtelistoj, sed 
pro ili oni almenaŭ pensos dufoje 
antaŭ ol preni viajn aferojn. 


d: 

w 

O 

O 

2 



Malbela Fotilo 

Kiam vi vojaĝas, promenas dum la tago aŭ 
simple ŝatas kunporti vian kameraon ĉien, mi 
certas ke vi zorgas timante ke ĝi povus esti rabi- 
ta aŭ ŝtelita. Mojosa maniero eviti potencialajn 
ŝtelistojn kaj fotilrabistojn estas malbelaĉigi 
ĝin... alivorte, aspektigu vian fotilon kiel sen- 
valora, malnova kaj aĉa. 



Kontraŭ-ŝtelistaj lunĉsaketoj 

Eble vi jam spertis la malaperon de via lunĉo pro 
iu nekonata kaj mistera kolego ĉe la laborejo. 
Ĉar ne eblas instali video-kameraon ene de la 
fridujo, tiuj lunĉsaketoj povas solvi vian pro- 
blemon. La saketoj havas verdajn makulojn ĉe 
ambaŭ flankoj, do kiam sandviĉo estas enmetita 
en la saketon, ĝi aspketos kiel malnova kaj pu- 
tra. Tiuj mirindaj lunĉsaketoj certe tenos viajn 
laborkolegojn for de via lunĉo. 




La kontraŭ-ŝtelista 
ŝtopiltaso 

Tiu ĉi interesa kontraŭ-ŝtelista 
taso estas mojosa maniero ma- 
lebligi viajn kolegojn uzi vian 
tason kiam vi estas for aŭ kiam vi 
malsanas. Persimplaŝtopilo, kiun 
la posedando povas demeti post la 
uzo, la taso fariĝas neuzebla. Tio 
estas, nur se iu uzos la proprajn 
fingrojn por ŝtopi la truon. 



Kontraŭ-ŝtelistaj gluaĵoj 

Unuavide tiuj gluaĵoj ne aspektas kiel 
granda afero, sed pensu pli bone: Ŝtelisto 
preferus serĉi “pli belan” kaj novan bici- 
klon ol riski esti arestita pro iu skrapita 
kaj malnova biciklo. La kontraŭ-ŝteliŝtaj 
gluaĵoj estas bonegaj kreaĵoj uzeblaj por 
via biciklo, motorciklo aŭ aŭtomobilo. 
Kial ajn vi volas malbeligi aĵon vian, tiuj 
gluaĵoj ebligas facilan solvon. 


Ĵurnala komputilujo 

La ĵurnala portebla kumputilujo ebligas 
al vi elekti inter 5 malsamaj ĵurnaloj (en 
5 malsamaj lingvoj) kaj aspektas kiel 
mojosa ideo. Sed ĉu la personoj fakte ne 
rimarkos ke la artikoloj ne ŝanĝiĝas ec 
post semajnoj, monatoj aŭ jaroj? 




Kasedila Ipodujo de la 80aj jaroj 

Jen bonega solvo por tiuj, kiuj sentas sin minacataj enviuloj, 
kiuj rigardas Ipodojn de aliaj. Tiu ĉi interesa ujo omaĝas 
malnovajn muzikajn ilojn, ĉar ĝi uzas malnovan kasedujon 
kiel ujon por moderna mp3-ludilo. Dum ĉiuj promenas kaj 
aŭskultas siajn Ipodojn, vi povas tute trankvile esti ekster la 
radaro de ruzuloj, ĉar via ilo estas vere malnova - kiu ankoraŭ 
aŭskultas kasedojn nuntempe? 


















INFORMOJ 


KIEL KONTRIBUI? 

Kiel sendi kontribuojn al Kontakto? 

* Se vi havas ion interesan enmense, ne atendu ke ni 
proponu temojn, simple verku. =) 

* Kontakto bonvenigas artikolojn pri ĉiuj temoj, sed 
la plej ŝatataj temoj laŭ la legantoj estas: Lingvoj, 
tutmondaj problemoj, vojagoj, humuro, literaturo, 
poezio, arto kaj kulturo. 

* Faru mem viajn proprajn intervjuojn. Se vi konas 
interesan homon, prefere ne ligita al Esperanto- 
movado, intervjuu kaj sendu al ni. 

* Klopodu verki vian artikolon ne kiel unua persono. 
Legu kelkajn raportojn en aliaj revuoj por ke vi 
inspiriĝu. 

* Esploru eksterajn informojn pri la temo de via arti- 
kolo, tio riĉigos ĝin. 

* Se eblas, faru kelkajn demandojn pri la temo al aliaj 
homoj kaj inkluzivigu la respondojn en via artikolo. 
Tio multege riĉigos ĝin. 

* Viaj komentoj en nia retpaĝo aŭ en aliaj sociaj retoj 
povas esti uzataj en la papera versio de la revuo. 

* Sendu prefere tekston originale verkitan en Esperanto 
aŭ foton/bildon memfaritan. 

* Se vi sendas tradukon, bv. indiki la originajn fontojn, 
lingvon kaj aŭtoron. Ĉe fabelo indiku, ĉu ĝi estas 
popola (kaj de kiu popolo) aŭ verkita de vi. 

* Movadajn raportojn sendu al tejo-tutmonde@tejo. 
org 

* Indiku, ĉu via artikolo jam aperis, aŭ estas proponata 
al alia revuo. 

* Fotoj devas esti bonkvalitaj, ne gravas ĉu nigra- 
blankaj, ĉu koloraj. Ne forgesu aldoni la nomon de 
la artisto aŭ de la fotinto! 

* Dikajn kovertojn prefere sendu registritaj. 

* Rete bonvolu sendi vian artikolon kiel kutiman 
retmesaĝon aŭ RTF (unikode aŭ x-kode por supersig- 
naj literoj); bildojn - kiel JPEG (150-300 dpi) 

* llustraĵoj kaj adresoj en la interreto, kiuj rilatas 
al via temo, estas tre bonvenaj! 


Ĉu KONTAKTO plaĉas al viP 


Se jes, abonu ĝin por vi, por viaj geamikoj 
kaj por viaj kursanoj. 

Gojigu nun vin mem aŭ vian amikon per do- 
naco, kiu alvenas la tutan jaron! 

Se vi estas kursgvidanto au klubestro, vi 
ricevas 20% da rabato je kolektiva abono 
(sufiĉas 6 abonoj). 

Se ni sendas ĉiujn ekzemplerojn en unu pako 
al unu adreso, la rabato estas 40%! 

Abonu kaj abonigu nun ĉe kontakto.tejo.org! 


KOTIZTABGLO D€ U€A POR 2011 


La jenaj tarifoj validas ankaŭ por postaj jaroj, se la 
pago estos farita antaŭ la BO-a de septembro 2011 


Lando/valuto MG MJ(-T) AAA(-T) SA Kto SZ 


Aŭstralio/dolaro 

14 

36 

90 

54 

32 

180 

Aŭstrio/eŭro 

10 

25 

61 

38 

23 

122 

Belgio/eŭro 

10 

25 

61 

38 

23 

122 

Brazilo/eŭro 

5 

12 

31 

19 

11 

62 

Britio/pundo 

8 

20 

50 

32 

19 

100 

Ĉeĥio/krono 

170 

420 

1050 

670 

400 

2100 

Danio/krono 

70 

180 

450 

285 

170 

900 

Estonio/eŭro 

7 

17 

42 

27 

16 

84 

Finnlando/eŭro 

10 

25 

61 

38 

23 

122 

Francio/eŭro 

10 

25 

61 

38 

23 

122 

Germanio/eŭro 

10 

25 

61 

38 

23 

122 

Greklando/eŭro 

8 

20 

50 

32 

19 

100 

Hispanio/eŭro 

10 

25 

61 

38 

23 

122 

Hungario/forinto 

1750 

4400 

11000 

7000 

420022000 

Irlando/eŭro 

10 

25 

61 

38 

23 

122 

Islando/eŭro 

10 

25 

61 

37 

22 

122 

Israelo/eŭro 

7 

18 

46 

28 

17 

92 

Italio/eŭro 

10 

25 

61 

38 

23 

122 

Japanio/eno 

1120 

2800 

7000 

4200 

252014000 

Kanado/dolaro 

14 

34 

85 

51 

31 

170 

Latvio/lato 

4 

11 

27 

17 

10 

54 

Litovio/lido 

20 

50 

130 

80 

50 

260 

Nederlando/eŭro 

10 

25 

61 

38 

23 

122 

Norvegio/krono 

80 

200 

500 

300 

180 

1000 

Nov-Zelando/dolarc 

» 18 

46 

115 

69 

41 

230 

Pollando/zloto 

25 

60 

150 

95 

55 

300 

Portugalio/eŭro 

8 

20 

50 

32 

19 

100 

Rusio/eŭro 

5 

12 

31 

19 

11 

62 

Slovakio/eŭro 

7 

17 

42 

27 

16 

84 

Slovenio/eŭro 

8 

20 

50 

32 

19 

100 

Svedio/krono 

95 

240 

600 

380 

230 

1200 

Svislando/franko 

14 

34 

85 

51 

31 

170 

Usono/dolaro 

13 

32 

80 

48 

29 

160 

TARIFO A/eŭro 

6 

16 

41 

25 

15 

82 

TARIFO B/eŭro 

5 

12 

31 

19 

11 

62 


ALIAJ LANDOJ: Luksemburgo laŭ Belgio; Kipro kaj Malto laŭ Slovenio. 

TARIFOA: Bahamoj, Honkongo, Korea Respubliko, Singapuro, Sud-Afriko, 
Tajvano. 

TARIFO B: Ĉiuj ceteraj landoj ne jam menciitaj. 

MG: Membro kun Gvidlibro kaj monata reta novaĵbulteno. 

MJ(-T): Membro kun Jarlibro kaj la revuo Esperanto rete (kaj ĝis inkl. 29 
jaroj membro en TEJO kun Kontakto sen plia pago). 

MA(-T): Membro-Abonanto kiel MJ(-T) plus la revuo Esperanto. 

DM(-T): Dumviva Membro: pagas por la tuta vivo 25-oblon de la kotizo 
AAA; ricevas la Jarlibron, la revuon Esperanto, kaj ĝis inkl. 29 jaroj, la 
revuon Kontakto. 

DMJ(-T): Dumviva Membro kun Jarlibro: pagas por la tuta vivo 25-oblon 
de la kotizo MJ; ricevas la Jarlibron kaj ĝis inkl. 29 jaroj, membrecon en 
TEJO kun Kontakto. 

SA: Simpla abono al la revuo Esperanto, sen membreco en UEA. 

Kto: Abono al la revuo Kontakto, sen la membreco en UEA/TEJO. 

SZ: Kotizo por Societo Zamenhof: mecenata kategorio (aldoniĝas al alia 
kotizo; ne inkluzivas membrecon en UEA). 

PT: Patrono de TEJO: pagas 3-oble la kotizon de MJ(-T) por subteni 
TEJO (ne inkluzivas membrecon); ricevas la revuon Kontakto kaj aliajn 
eldonaĵojn de TEJO. 

Mavado, kiu ceĴas instigi liderecon kaj evDluhgi mtelektajn kaj moralajn virtojri de la Ukrainiaj juuaj vinnoj. 


















sama 


nemo 


kontaktoJejo.org 


Venis la nova revuo Kontakto! 






